hotchpotch/miracl-hf-unified huggingface dataset:
สโมสรฟุตบอลอำนาจ ยูไนเต็ด
สโมสรฟุตบอลอำนาจ ยูไนเต็ด เป็นสโมสรฟุตบอลอาชีพในประเทศไทย ตั้งอยู่ที่อำเภอเมือง จังหวัดอำนาจเจริญ ปัจจุบันลงแข่งขันในระดับไทยลีก 3
โดยสโมสรก่อตั้งขึ้นในปี พ.ศ. 2554 ในชื่อ "อำนาจเจริญ ทาวน์" และ ได้เปลี่ยนชื่อเป็น "อำนาจ โปลี ยูไนเต็ด" ในปี พ.ศ. 2557 ก่อนจะเปลี่ยนชื่อเป็น "อำนาจ ยูไนเต็ด" ในปี พ.ศ. 2560
ในปลายปี พ.ศ. 2552 นาย ศักดิ์ชัย ตั้งตระกูลวงค์ นายกเทศมนตรีเมืองอำนาจเจริญในขณะนั้น ได้ก่อตั้ง "ชมรมฟุตบอลจังหวัดอำนาจเจริญ" ขึ้น โดยได้ส่งทีมเข้าร่วมการแข่งขันฟุตบอลรายการต่างๆทั้งภายในจังหวัดและภายนอกจังหวัดหลายรายการ
ต่อมา ชมรมฟุตบอลจังหวัดอำนาจเจริญได้มีแนวความคิดที่จะเข้าร่วมการแข่งขันฟุตบอลลีกภูมิภาค ดิวิชั่น 2 และมีโอกาสที่จะเข้าร่วมการแข่งขันการแข่งขันในฤดูกาล 2553 แต่กลับประสบปัญหาทางด้านความพร้อมของสนาม จึงทำให้ไม่สามารถเข้าร่วมการแข่งขันในฤดูกาลดังกล่าวได้
ต่อมาสำนักงานเทศบาลเมืองอำนาจเจริญ ได้ตั้งงบประมาณซ่อมแซมและปรับปรุงสนามฟุตบอลจนผ่านเกณฑ์มาตรฐานและสามารถเข้าร่วมการแข่งขันได้เป็นครั้งแรกในฤดูกาล 2554 โดยหลังจากได้สิทธิเข้าร่วมการแข่งขันแล้ว ได้ก่อตั้งขึ้นเป็น สโมสรฟุตบอลอำนาจเจริญ ทาวน์ และใช้ มด เป็นสัญลักษณ์ของสโมสร เนื่องจากชื่อทีมในภาษาอังกฤษคือ "Amnat Town" มีตัวย่อ A.N.T. อีกทั้งยังสื่อถึงว่าอำนาจเจริญเคยเป็นส่วนหนึ่งของจังหวัดอุบลราชธานี ซึ่งมีชื่อเดิมว่า ดอนมดแดง
พ.ศ. 2556 สโมสรประสบปัญหาด้านงบประมาณและการเงิน แต่ก็ยังสามารถแข่งขันในลีกภูมิภาค ดิวิชัน 2 ฤดูกาล 2556 ได้จนจบฤดูกาล โดยสโมสรจบฤดูกาลด้วยอันดับที่ 12 ในโซนภาคตะวันออกเฉียงเหนือ และหลังจบฤดูกาลมีข่าวว่าทางผู้บริหารของสโมสรอาจยุบทีมเนื่องจากประสบปัญหาทางการเงิน
จนกระทั่งในเดือนพฤศจิกายน พ.ศ. 2556 "วิทยาลัยอาชีวศึกษาโปลีเทคอำนาจเจริญ" ได้เข้ามาเป็นผู้สนับสนุนหลักของสโมสร โดยมีประธานสโมสร คือ นางจันทร์เพ็ญ ประเสริฐศรี จึงได้มีการเปลี่ยนชื่อสโมสรเป็น อำนาจ โปลี ยูไนเต็ด และใช้ชื่อนี้ในการลงแข่งขันครั้งแรกในลีกภูมิภาค ดิวิชัน 2 ฤดูกาล 2557 เป็นต้นมา
ชุด ลีกภูมิภาค ดิวิชั่น 2 2554
สตีเวน รีด
สตีเวน จอห์น รีด () เป็นนักฟุตบอลชาวอังกฤษเชื้อสาย ไอร์แลนด์เหนือ เกิดเมื่อวันที่ 10 มีนาคม ค.ศ. 1981 เล่นในตำแหน่งรับ ปัจจุบันเล่นให้กับสโมสรฟุตบอลเวสต์บรอมมิชอัลเบียนในพรีเมียร์ลีกของอังกฤษ
ไซมอน ค็อกซ์ (นักฟุตบอลเกิดปี พ.ศ. 2530)
ไซมอน ริชาร์ด ค็อกซ์ () เกิดวันที่ 28 เมษายน ค.ศ.1987 เป็นนักฟุตบอลชาวอังกฤษ ปัจจุบันเล่นอยู่กับสโมสรฟุตบอลเวสต์บรอมมิชอัลเบียนในเอฟเอพรีเมียร์ลีกของประเทศอังกฤษ โดยปกติค็อกซ์จะเล่นในตำแหน่งกองหน้า
เกรอัม ดอร์แรนส์
เกรอัม ดอร์แรนส์ () เกิดเมื่อวันที่ 5 พฤษภาคม ค.ศ.1987 เป็นนักฟุตบอลชาวสกอตแลนด์ ปัจจุบันเล่นอยู่กับสโมสรฟุตบอลเวสต์บรอมมิชอัลเบียนในเอฟเอพรีเมียร์ลีกของประเทศอังกฤษ โดยปกติดอร์แลนด์จะเล่นในตำแหน่งกองกลาง
จิน เชาฉฺวิน
จิน เชาฉฺวิน () เป็นนักแสดงชาวจีนจากไต้หวัน มีผลงานแสดงในบทบาทสำคัญคือ "เปาบุ้นจิ้น" ตัวละครเอกในภาพยนตร์จีนชุด "เปาชิงเทียน" ฉบับที่สร้างเมื่อ พ.ศ. 2536 และอีกหลายชุด จนกระทั่งมีชื่อเสียงเป็นที่นิยมอย่างมาก ในหมู่ชาวไต้หวัน, ฮ่องกง, สาธารณรัฐประชาชนจีน รวมถึงประเทศไทย ชีวิตส่วนตัว สมรสกับเฉิน ชิ นักแสดงชาวจีนจากไต้หวันเช่นกัน โดยในเรื่องเปาชิงเทียน พ.ศ. 2536 มีผลงานในบทบาท "เจ้าจอมผัง" บุตรสาวของราชครูผังจี๋ ซึ่งมีความขัดแย้งกับเปาบุ้นจิ้นอยู่บ่อยครั้ง เนื่องจากเปาบุ้นจิ้นสั่งประหารบุตรชายตน ที่กระทำผิดต่อกฎหมายอย่างร้ายแรงนั่นเอง
จนถึงปัจจุบัน (พ.ศ. 2559) จิน เชาฉฺวินรับบทเป็นเปาบุ้นจิ้นมาแล้วกว่า 730 ตอน จากการสร้างในหลาย ๆ ครั้ง รวมระยะเวลากว่า 23 ปี และในระยะหลังนอกจากบทบาทการเป็นนักแสดงแล้ว ยังเป็นผู้อำนวยการสร้างเองอีกด้วย
ตี้ หลุง
ตี้ หลง (, , พินอิน: Dí Lóng) เป็นนักแสดงภาพยนตร์จีนกำลังภายในชาวฮ่องกง
ตี้ หลงเกิดที่เมืองซินฮุย มณฑลกวางตุ้ง ประเทศจีน เริ่มฝึกฝนศิลปะการต่อสู้แบบหวิงชุน และได้รับคัดเลือกให้แสดงภาพยนตร์ของชอว์บราเดอร์ส หลังจบมัธยมต้น ตั้งแต่ปี ค.ศ. 1968 โดยเริ่มจากบทนำในภาพยนตร์เรื่อง เดชไอ้ด้วน ภาค 2 "(Return of the One-Armed Swordsman)" คู่กับหวัง หยู่ และมีชื่อเสียงเป็นนักแสดงชั้นนำของชอว์บราเดอร์สคู่กับเดวิด เจียง มีผลงานแสดงกับชอว์บราเดอร์สมากกว่า 70 เรื่อง
ตี้ หลง ลาออกจากชอว์บราเดอร์สในช่วงทศวรรษ 1980 ซึ่งทำให้ไม่ได้รับบทเด่นจนชื่อเสียงตกต่ำลง จนกระทั่งได้รับบทเด่น ฝ่ายเดียวกับโจว เหวินฟะ ในภาพยนตร์แอคชั่นปี 1986 เรื่อง โหด เลว ดี "(A Better Tomorrow)" ของจอห์น วู และเรื่อง ไอ้หนุ่มหมัดเมา 2 "(Drunken Master 2)" ในปี 1991 รับบทพ่อของหวง เฟยหง (รับบทโดยเฉินหลง)
ไคร้น้ำ
ไคร้น้ำ หรือ ไคร้, ไค้, ไค้น้ำ (ไทย-พายัพ), หึยที้ (กะเหรี่ยง-ฮ่องสอน), แร่(ตราด), ไคล้น้ำ(ยะลา), ไคล้หิน(หลังสวน), กะแลแร, แกลแร(มะลายู-ยะลา) เป็นพรรณไม้ยืนต้น หรือลำต้นแตกออกมาเป็นกอก็มีลักษณะของต้นจะกลม ๆ ขนาดเท่าต้นอ้อยก็มี ลำต้นจะไม่ใหญ่มากนัก และอาจจะเท่านิ้วก้อยหรือนิ้วมือก็มี รากของต้นเป็นฝอยรวมกันเป็นกระจุกใหญ่ มีเนื้อในสีขาวเปลือกสีน้ำตาลคล้ำใบเดี่ยว ลักษณะของใบจะแคบและยาวคล้ายใบของต้นชองระอา แต่จะหนา และสากระคายมือ ขนาดของใบกว้างประมาณ 0.5-1 นิ้วยาว 4-6 นิ้ว มีสีเขียว
เป็นพรรณไม้ที่ขึ้นอยู่ตามริมน้ำหรือริมห้วย ซึ่งรากของต้นนั้นจะแช่อยู่ในน้ำเป็นฝอยเป็นไม้ที่เกิดขึ้นเองตามธรรมชาติ ขยายพันธุ์ด้วยการแยกต้น ส่วนมากจะพบทางภาคเหนือ จังหวัดที่มีมากคือ ตาก หรือมีขึ้นไปเรื่อยตามเกาะแก่งลำน้ำปิง
ราก นำมาใช้ปรุงเป็นยา แก้กษัย ขับปัสสาวะ แก้ไข้เซื่องซึม เบาพิการ นอกจากนี้ยอดอ่อนของต้นยังใช้รับประทาน จิ้มกับน้ำพริกได้อร่อยอีกด้วย และเนื้อไม้ภายในเปลือกนั้น นำมาหั่นเป็นชิ้นเล็ก ๆ คั่วผสมยาสูบซึ่งทางเหนือจะเรียกว่า ขี้โย
อานนท์ บุษผา
อานนท์ บุษผา (มักเขียนผิดเป็น อานน์ บุพผา หรือ อานนท์ บุปผา) เป็นนักฟุตบอลชาวไทย สังกัด สโมสรฟุตบอลอุบล ยูเอ็มที ยูไนเต็ด ในศึกพระรอง ไทยลีกดิวิชั่น 1
อานน์เริ่มเล่นฟุตบอลครั้งแรก ที่จังหวัดนครสวรรค์ตั้งแต่ระดับเยาวชน ที่โรงเรียนกีฬาจังหวัดนครสววรค์ และอยู่ในชุดที่ได้แชมป์กีฬาเยาวชนแห่งชาติ ครั้งที่ 22ที่ จ. ลำปาง เมื่อ พ.ศ. 2549 ซึ่งในเวลานั้น อานนท์ได้เซ็นสัญญากึ่งอาชีพกับสโมสรฟุตบอลจังหวัดนครสวรรค์ โดยเล่นในตำแหน่งกองหน้า ใส่เบอร์เสื้อหมายเลข 19 แต่ก็สามารถเล่นในตำแหน่งกองกลาง และในบางครั้งก็เป็นกองหลังได้ด้วย อานนท์ได้รับการยกย่องจากแฟนคลับของสโมสรฟุตบอลจังหวัดนครสวรรค์ว่าเป็น "กองหน้าที่คมที่สุดของสโมสรในยุค 2005-2010"
อานนท์มีชื่อเล่นให้กับสโมสรฟุตบอลจังหวัดนครสวรรค์มาจนถึงจบ พ.ศ. 2552 ในฤดูกาลนั้นสโมสรฟุตบอลจังหวัดนครสวรรค์ได้อันดับสุดท้ายของดิวิชั่น 1 แต่อานนท์ยังทำประตูได้ถึง 12 ประตู จากการลงเล่นเพียงครึ่งฤดูกาลหลัง และได้ตำแหน่งรองดาวซัลโวของการแข่งขันฤดูกาลนั้น จากผลงานดังกล่าวฤดูกาลต่อมาอานนท์จึงก็ได้ย้ายไปสังกัดบีอีซี เทโรศาสน อย่างไม่มีค่าตัว โดยได้รับเบอร์เสื้อ 24 แต่จากปัญหาการบาดเจ็บ และการแข่งขันในทีมที่มีสูง อานนท์จึงมักได้ลงเล่นแต่ในทีมสำรอง และไมีโอกาสได้ลงเล่นในทีมชุดใหญ่ในการแข่งขันพรีเมียร์ลีกฤดูกาลนั้นเลย แต่ก็ยังได้ลงสัมผัสสนามบ้างในรายการฟุตบอลถ้วย เมื่อจบฤดูกาล 2552 อานนท์ไม่ได้รับการต่อสัญญาจากสโมสร
หลังจากถูกปล่อยตัวจากเทโรฯ อานนท์ได้เซ็นต์สัญญากับ สโมสรฟุตบอลจังหวัดนนทบุรี แต่เพียงครึ่งฤดูกาลก็ถูกปล่อยตัวพร้อมนักแตะของทีมอีกหลายราย ด้วยเหตุผลภาระค่าใช้จ่ายของสโมสร ฤดูกาล 2554 อานนท์ย้ายมาสังกัดสโมสรฟุตบอลชลบุรีเอฟซี ในช่วงการเปิดตลาดซื้อขายนักเตะเลค 2 แต่ไม่ได้รับโอกาสในการลงสนามให้ต้นสังกัด อานน,Nจึงถูกปล่อยให้กับ สโมสรฟุตบอลจังหวัดสมุทรสาคร ในสัญญายืมตัว ในฤดูกาลต่อมาอานนท์ย้ายสู่สโมสรสโมสรฟุตบอลเกร็กคู ลูกทัพฟ้า ปทุมธานี แต่ยังไม่ได้ลงสนามทีมงานสโมสรที่ติดดึงตัวเขาเข้ามาในทีมก็ลาออก อานนท์จึงต้องย้ายสังกัดสู่สโมสรฟุตบอลจังหวัดเชียงใหม่
พัน พลุแตก
พัน พลุแตก ชื่อจริง ภานุพันธ์ ครุฑโต (เกิดวันที่ 5 มิถุนายน 2516) ชื่อเล่น พัน (ชื่อที่ใช้ในรายการเวทีทอง) หรือ ลุงพัน (ชื่อที่ใช้ในรายการสู้เพื่อแม่) เป็นผู้บรรยาย พิธีกร และนักแสดงตลก หนึ่งในสมาชิกของแก๊งสามช่า เป็นชาวกรุงเทพมหานคร จบการศึกษาจากคณะครุศาสตร์ เอกจิตวิทยาและการแนะแนว มหาวิทยาลัยราชภัฏธนบุรี นับถือศาสนาคริสต์ ในอดีตเคยเป็น ครูสอนแนะแนว ทำงานร้านวิดีโอ เด็กตีกลองคาเฟ่ ก่อนเป็นพิธีกรมาจนทุกวันนี้ คนที่ตั้งชื่อวงการว่า พัน พลุแตก นี้คือ ปัญญา นิรันดร์กุล
ไบโอมาร์คเกอร์
ไบโอมาร์คเกอร์ () หรือ ไบโอโลจิคอล มาร์คเกอร์ () เป็นซากดึกดำบรรพ์ที่มีโมเลกุลซับซ้อนที่ได้มาจากสารชีวเคมี โดยเฉพาะไขมันที่ยังคงอยู่ แสดงให้เห็นถึงสิ่งมีชีวิตนั้น ๆ ไบโอมาร์คเกอร์สามารถวัดได้ทั้งน้ำมันดิบ และ สารสกัดของหินต้นกำเนิดปิโตรเลียม (บิทูเมน) ทำให้สามารถหาความสัมพันธ์ของหินต้นกำเนิดปิโตรเลียมกับน้ำมันดิบ และนักธรณีสามารถแปลความหมายลักษณะเฉพาะของหินต้นกำเนิดปิโตรเลียมได้จากตัวอย่างที่เป็นน้ำมัน การวิเคราะห์ไบโอมาร์คเกอร์สามารถวิเคราะห์ทั้งน้ำมันดิบ และสารสกัดของหินต้นกำเนิดปิโตรเลียม บิทูเมน โดยมีขั้นตอนดังนี้
โดยสรุปขั้นตอนตามแผนภาพที่ 1
น้ำเซาะทราย
น้ำเซาะทราย เป็นนวนิยายบทประพันธ์โดย กฤษณา อโศกสิน นักเขียนรางวัลซีไรท์และศิลปินแห่งชาติ เป็นเจ้าของบทประพันธ์ชื่อดัง สวรรค์เบี่ยง, ดวงตาสวรรค์ และ เมียหลวง ตีพิมพ์เป็นตอนๆ โดยพิมพ์ฉบับรวมเล่มครั้งแรกในปี พ.ศ. 2512 เป็นนิยายที่สะท้อนปัญหาครอบครัวและการต่อสู้ของผู้หญิงเพื่อเรียกร้องสิทธิความชอบธรรม และทำให้เห็นภาพอันชัดเจนของคนที่ผิดศีล คือเข้าไปยุ่งเกี่ยวกับสามีคนอื่น มีคำโปรยว่า ""ความรักเป็นเรื่องของจิตใจและความรู้สึกเป็นเรื่องที่ไม่มีขอบเขต ไม่มีเหตุผล เป็นความละเอียดอ่อนที่ไม่อาจหยุดยั้งข้ดขวาง แล้วถ้าความรักกลายเป็นสงคราม กลายเป็นเม็ดทรายที่ซึมซับ ความชาชินเบื่อหน่ายไว้จนเกินกำลัง อวสานของความรักบทนั้นจะเป็นอย่างไร""
โดยเป็นเรื่องราวครอบครัวของ ภีม และ วรรณรี มีลูก 2 คนชายและหญิงชื่อ ปอ และ ป่าน ภีมเป็นที่ปรึกษาด้านกฎหมาย วรรณรีเป็นคุณครูที่เคร่งครัดกับระเบียบวินัย และที่สำคัญมั่นใจในตัวเองสูง เธอคิดว่าเธอไม่เคยทำอะไรผิด และมันก็เปลี่ยนไปเมื่อ พุดกรอง ก้าวเข้ามาในชีวิต ทำให้เกิดปัญหาครอบครัว
ในปีพ.ศ. 2560 ได้นำมาสร้างใหม่อีกครั้ง สร้างโดย บริษัทดาราวิดีโอ นำแสดงโดย ศรราม เทพพิทักษ์,สุวนันท์ ปุณณกันต์,โสภิตนภา ชุ่มภาณี ออกอากาศทุกวัน ศุกร์ เสาร์ อาทิตย์ เวลา 20.30 น. ทางช่อง 7 HD กด 35 เริ่มตอนแรก วันอาทิตย์ ที่ 16 เมษายน พ.ศ. 2560-วันอาทิตย์ ที่ 21 พฤษภาคม พ.ศ. 2560
การตอบรับของละครเรื่องนี้ทั้งหมด 15 ตอนที่ได้ออกอากาศไป (เมื่อวันที่ 16 เมษายน พ.ศ. 2560 - 21 พฤษภาคม พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่
เรตติ้งที่มีอันดับสูงที่สุดในละครแต่ละตอนจะแสดงด้วย , เรตติ้งอันดับต่ำที่สุดในละครแต่ละตอนจะแสดงด้วย , เรตติ้งเฉลี่ยของละครจะแสดงด้วย
มาร์ก โนเบิล
มาร์ก เจมส์ โนเบิล () เกิดเมื่อวันที่ 8 พฤษภาคม ค.ศ. 1987 เป็นนักฟุตบอลชาวอังกฤ ปัจจุบันเล่นให้กับสโมสรฟุตบอลเวสต์แฮมยูไนเต็ด ในตำแหน่งกองกลาง
โทนี ชาลู
แอนโทนี มาร์คัส "โทนี" ชาลู () นักแสดงชาวอเมริกันเชื้อสายเลบานอน มีชื่อเสียงจากบทบาทการแสดงในภาพยนตร์ซีรีส์เรื่อง "Wing" ทางเอ็นบีซี (ฤดูกาลที่ 3 ถึง 8 ระหว่างปี 1992 ถึง 1997) และรับบทนำในซีรีส์ "Monk" ทางยูเอสเอ เนตเวิร์ก ระหว่างปี 2002 ถึง 2009
ชาลูเกิดที่เมืองกรีนเบย์ รัฐวิสคอนซิน บิดาเป็นชาวเลบานอนอพยพ ส่วนมารดาเป็นชาวอเมริกันเชื้อสายเลบานอนรุ่นที่สอง ชาลูเป็นลูกคนสุดท้องในจำนวน 10 คน
ชาลูมีความชื่นชอบการแสดงตั้งแต่สมัยเรียนมัธยม เขาศึกษาต่อด้านการละคร จนจบปริญญาโทด้านการแสดงจากมหาวิทยาลัยเยล และเล่นละครเวที
ผลงานที่สร้างชื่อเสียงอย่างมากให้เขา เป็นภาพยนตร์ซีรีส์สืบสวน-ตลก "มังค์" เขารับบทเป็น เอเดรียน มังค์ นักสืบประจำแผนกคดีอาชญากรรมของกรมตำรวจซาน ฟรานซิสโกที่เป็นโรคย้ำคิดย้ำทำ (Obsessive–compulsive disorder - OCD) และเป็นโรคกลัวสารพัด ทั้งกลัวความสูง, กลัวคนแปลกหน้า, กลัวเชื้อโรค, กลัวสารพัด ซีรีส์นี้ได้รับความนิยมสูงสุด และทำให้เขาได้รับรางวัลเอมมี 3 รางวัล รางวัลลูกโลกทองคำ 1 รางวัล และรางวัลสมาคมนักแสดงภาพยนตร์และโทรทัศน์ 2 รางวัล สาขานักแสดงนำยอดเยี่ยม ซีรีส์ตลก
ซัสโก้
บริษัท ซัสโก้ จำกัด (มหาชน) ก่อตั้งเมื่อปี พ.ศ. 2520 เป็นบริษัทที่ทำธุรกิจการค้าผลิตภัณฑ์ประเภทปิโตรเลียมภายใต้เครื่องหมายการค้า "ซัสโก้" โดยมีรายได้หลักจากการค้าส่งน้ำมันให้กับประเทศเพื่อนบ้าน การบริหารสถานีบริการน้ำมัน การบริหารสถานีบริการก๊าซ และการบริหารคลังน้ำมัน นอกจากนี้ ซัสโก้ยังเป็นผู้ค้าน้ำมันขนาดกลางที่มีสถานีบริการน้ำมันและก๊าซธรรมชาติครอบคลุมทั่วประเทศอีกด้วย
บริษัท ซัสโก้ จำกัด (มหาชน) ก่อตั้งเมื่อวันที่ 21 กันยายน พ.ศ. 2520 ด้วยทุนจดทะเบียน 5 ล้านบาท เพื่อดำเนิน
ธุรกิจจัดจำหน่ายน้ำมันเชื้อเพลิงเบนซิน ดีเซล และน้ำมันหล่อลื่น ปัจจุบันบริษัทฯ จำหน่ายน้ำมันผ่านสถานีบริการน้ำมันภายใต้เครื่องหมาย
การค้ารูปหยดน้ำมัน และเครื่องหมาย "Susco" และจำหน่ายไปสู่ภาคอุตสาหกรรมต่างๆ รวมทั้งจำหน่ายให้แก่ผู้ค้าน้ำมันรายอื่นด้วย ในยุคแรกซัสโก้ได้ทำธุรกิจขนส่งน้ำมันทางน้ำให้แก่ผู้ค้าน้ำมันรายใหญ่ของประเทศ เช่น เชลล์ เอสโซ่ และเชฟรอน
บริษัทฯ ได้เป็นบริษัทรับอนุญาตในตลาดหลักทรัพย์แห่งประเทศไทย ตั้งแต่วันที่ 31 สิงหาคม พ.ศ. 2533 และต่อมาในปี 
พ.ศ. 2536 ตลาดหลักทรัพย์แห่งประเทศไทยได้เปลี่ยนฐานะของบริษัทฯ จากบริษัทรับอนุญาตเป็นบริษัทจดทะเบียน และบริษัทฯ ได้จดทะเบียน
แปรสภาพเป็นบริษัทมหาชนจำกัด เมื่อวันที่ 8 กุมภาพันธ์ 2536 เลขทะเบียนที่ บมจ.80 ของกรมทะเบียนการค้า กระทรวงพาณิชย์
ในปี พ.ศ. 2529 บริษัทได้เริ่มจำหน่ายน้ำมันผ่านสถานีบริการน้ำมัน โดยเริ่มที่ภาคใต้รวม 32 สาขาก่อน และแยกธุรกิจขนส่งน้ำมันทางน้ำออกจากธุรกิจสถานีบริการน้ำมัน โดยขายสินทรัพย์ทั้งหมดให้กับ บริษัท สยามมงคลเดินเรือ จำกัด ซึ่งเป็นบริษัทในเครือ หลังจากนั้น ซัสโก้ได้ขยายสถานีบริการน้ำมันซัสโก้ไปในทุกภาคของประเทศ รวมถึงในกรุงเทพฯ และปริมณฑลด้วย ปัจจุบัน คลังน้ำมันของซัสโก้มีทั้งหมด 3 แห่ง คือ คลังน้ำมันราษฎร์บูรณะ คลังน้ำมันสุราษฎร์ธานี และคลังน้ำมันสงขลา
ปัจจุบัน ตั้งแต่วันที่ 7 ธันวาคม 2553 บริษัทได้เปลี่ยนชื่อจาก บริษัท สยามสหบริการ จำกัด (มหาชน) (Siam United Service Public Company Limited) มาเป็น บริษัท ซัสโก้ จำกัด (มหาชน) (Susco Public Company Limited) และในวันที่ 3 ธันวาคม 2555 บริษัท ซัสโก้ จำกัด (มหาชน) ได้เข้าซื้อกิจการของบริษัท ปิโตรนาส รีเทล (ประเทศไทย) จำกัด ผู้บริหารสถานีบริการน้ำมันปิโตรนาส ผู้จำหน่ายน้ำมันเชื้อเพลิงและน้ำมันหล่อลื่นปิโตรนาส และผู้บริหารร้านสะดวกซื้อซูเรีย โดยซื้อกิจการมาทั้งหมด 96 สาขา ในหลายจังหวัดในกรุงเทพฯ ปริมณฑล และจังหวัดขนาดใหญ่และขนาดกลาง ทำให้ซัสโก้มีสถานีบริการน้ำมันเพิ่มขึ้น เมื่อรวมกับสถานีบริการน้ำมันเดิมของซัสโก้จะมีอยู่ถึง 230 สาขา และครอบคลุมทั่วประเทศโดยเฉพาะในกรุงเทพฯ และปริมณฑลเพิ่มขึ้น จากเดิมที่เน้นตลาดต่างจังหวัดเป็นหลัก มีในกรุงเทพฯ น้อยกว่า 20 สาขา ก่อนหน้านี้เมื่อปี 2550 บริษัท ซัสโก้ จำกัด (มหาชน) เคยเข้าซื้อกิจการสถานีบริการน้ำมันทีพีไอของบริษัท ไออาร์พีซี จำกัด (มหาชน) ซึ่งเป็นผู้บริหารสถานีบริการน้ำมันทีพีไอ ผู้จำหน่ายน้ำมันเชื้อเพลิงและน้ำมันหล่อลื่นทีพีไอ และผู้บริหารร้านสะดวกซื้อทีพีไอ มาร์ท โดยซื้อกิจการมาทั้งหมด 23 สาขา ปัจจุบันอยู่ระหว่างติดต่อผู้ทำธุรกิจร้านะดวกซื้อ ร้านกาแฟ และศูนย์บริการถยนต์ให้มาเปิดสาขาในสถานีบริการน้ำมันปิโตรนาสเดิมและซัสโก้ด้วย และกำลังปรับปรุงปั๊มน้ำมันปิโตรนาส 96 สาขาให้แล้วเสร็จในปี 2557
ตั้งแต่อดีตจนถึงปัจจุบัน บริษัทฯ มีสำนักงานใหญ่และคลังน้ำมันของตัวเองอยู่ที่ถนนราษฎร์บูรณะ เขตราษฎร์บูรณะ กรุงเทพมหานคร
โคริยามะ
โคริยามะ () เป็นเมืองศูนย์กลางหลักในภูมิภาคนากาโดริ จังหวัดฟูกูชิมะ ประเทศญี่ปุ่น ในปี พ.ศ. 2550 มีจำนวนประชากรประมาณ 339,000 คน และมีขนาดพื้นที่ทั้งสิ้น 757 ตารางกิโลเมตร
แฟนซีน
แฟนซีน ( มาจากคำว่า fan และ magazine หรือ -zine) เป็นสิ่งตีพิมพ์จากมือสมัครเล่นและไม่เป็นทางการ ที่ผลิตโดยแฟน โดยเฉพาะอย่างยิ่งปรากฏการณ์ทางสังคม (เช่น บทประพันธ์ หรือแนวเพลง) เพื่อปลดปล่อยให้ผู้อื่นที่สนใจ คำว่า แฟนซีน เกิดขึ้นในเดือนตุลาคม ค.ศ. 1940 ในแฟนซีนนวนิยายวิทยาศาสตร์ โดย รัส เชาเวเนต
โดยทั่วไปแล้ว ผู้พิมพ์ บรรณาธิการ และผู้เขียนบทความ หรือ ภาพ ให้กับแฟนซนนั้น จะไม่ได้ค่าตอบแทนใด โดยแฟนซีนอาจจะแจกฟรี หรือราคาไม่แพง เพื่อครอบคลุมค่าใช้จ่ายการผลิต แฟนซีนบางฉบับก็พัฒนากลายมืออาชีพ (ในบางครั้งเรียก โปรซีน) และมีนักเขียนอาชีพหลายคนก็เริ่มเขียนมาจากแฟนซีน
ยาโอะ
ยาโอะ () เป็นเมืองในจังหวัดโอซากะ ประเทศญี่ปุ่น ก่อตั้งขึ้นเมื่อวันที่ 1 เมษายน พ.ศ. 2491 ในปี พ.ศ. 2552 มีจำนวนประชากรประมาณ 271,454 คน มีขนาดพื้นที่ทั้งสิ้น 41.71 ตารางกิโลเมตร
เทอริสิโนซอรัส
เทอริสิโนซอรัส () เป็นไดโนเสาร์กลุ่มเทอโรพอดชนิดหนึ่ง โดยสายพันธุ์นี้จะไม่กินเนื้อ แต่จะกินพืช มันกินพืชเพราะลักษณะของฟันมัน ทำให้เทอริสิโนซอรัส เป็นไดโนเสาร์เทอโรพอดที่กินพืช เทอริสิโนซอรัสอาศัยอยู่ในยุคครีเทเชียสเมื่อ 72-68 ล้านปีก่อน ค้นพบฟอสซิลที่ประเทศจีน มองโกเลีย และตะวันออกกลาง
ลักษณะเฉพาะของเทอริสิโนซอรัสที่ทำให้คนส่วนใหญ่คิดว่ามันกินเนื้อคือ เล็บที่ยาวกว่า 70 เซนติเมตร และเดินสองขาเหมือนไดโนเสาร์กินเนื้อ ทำให้ตอนแรกมันถูกคิดว่าเป็นพวกกินเนื้อ แต่ในปัจจุบัน มันจัดอยู่ในไดโนเสาร์กินพืช เนื่องจากลักษณะฟันที่เป็นซี่เล็กๆเรียงกัน ใช้ไม่ได้กับการกัด หรือเคี้ยวเนื้อ ส่วนเล็บที่มันมีก็ไม่เหมาะกับการฉีกเหยื่อ เพราะเปราะบางเกินไป ดังนั้นเล็บที่ยาว 70 เซนติเมตรของมัน จึงใช้ในการตัดใบไม้ลงมาจากต้น หรือป้องกันตัวโดยการขู่เท่านั้น นอกจากมันจะมีลักษณะเฉเพาะคือเล็บของมันแล้ว มันยังมีขาหน้าที่ยาว 2 เมตรด้วย ทั้งๆที่มันเดินด้วยขาหลัง ส่วนความยาวของมันน่าจะยาวประมาณ 7-9 เมตร
รายชื่อผู้ได้รับรางวัลเพลงประกอบภาพยนตร์ยอดเยี่ยม รางวัลภาพยนตร์ไทย
รายชื่อผู้ได้รับรางวัลเพลงประกอบภาพยนตร์ยอดเยี่ยม / รางวัลเพลงนำภาพยนตร์ การประกวดภาพยนตร์ไทย
ไม่มีข้อมูล
ไม่มีข้อมูล
ไม่มีข้อมูล
ไม่มีข้อมูล
"ดู ดนตรีประกอบภาพยนตร์ยอดเยี่ยม"
"ดู ดนตรีประกอบภาพยนตร์ยอดเยี่ยม"
"ดู ดนตรีประกอบภาพยนตร์ยอดเยี่ยม"
"ดู ดนตรีประกอบภาพยนตร์ยอดเยี่ยม"
"ดู ดนตรีประกอบภาพยนตร์ยอดเยี่ยม"
ไม่มีข้อมูล
ไม่มีข้อมูล
เส้นรอบรูป
เส้นรอบรูป หมายถึงเส้นทางปิดที่ล้อมรอบพื้นที่หนึ่ง คำนี้อาจใช้อ้างถึงเส้นทางหรือความยาวของเส้นทางนั้น ซึ่งก็คือความยาวรอบรูปของรูปร่างชนิดใดชนิดหนึ่ง นอกจากนี้เส้นรอบรูปของรูปวงกลมเรียกว่าเส้นรอบวง
การคำนวณเส้นรอบรูปมีการประยุกต์ใช้ทางปฏิบัติที่สำคัญ อาทิ ใช้คำนวณความยาวของรั้วที่ต้องการล้อมรอบพื้นที่สนาม เส้นรอบรูปของกงล้อ (เส้นรอบวง) อธิบายว่ากงล้อจะกลิ้งไปไกลเท่าใดในหนึ่งรอบ ปริมาณของเส้นสาย เช่นด้าย เชือก หรือสายไฟ ที่พันรอบแกนม้วนสายก็เกี่ยวข้องกับเส้นรอบรูปของแกนม้วนสาย
เส้นรอบรูปเกี่ยวกับระยะทางรอบรูปของรูปร่างอย่างใดอย่างหนึ่ง เส้นรอบรูปสำหรับรูปร่างทั่วไปสามารถคำนวณเป็นเส้นทางด้วย formula_1 เมื่อ "L" เป็นความยาวของเส้นทาง และ d"s" คือส่วนของเส้นตรงกณิกนันต์ (ขนาดเล็กมากและมีจำนวนเป็นอนันต์) ทั้งสองอย่างนี้ต้องถูกแทนที่ด้วยรูปแบบทางพีชคณิตอื่นเพื่อให้สามารถหาคำตอบได้ เป็นสัญกรณ์ขั้นสูงของเส้นรอบรูป ซึ่งรวมถึงไฮเพอร์เซอร์เฟซ (hypersurface) ที่ล้อมรอบปริมาตรในปริภูมิแบบยูคลิด "n" มิติ พบได้ในทฤษฎีของเซตกัชชอปโปลี (Caccioppoli set)
รายชื่อผู้ได้รับรางวัลดนตรีประกอบภาพยนตร์ยอดเยี่ยม รางวัลภาพยนตร์ไทย
รายชื่อผู้ได้รับรางวัลดนตรีประกอบภาพยนตร์ยอดเยี่ยม การประกวดภาพยนตร์ไทย
รางวัลนี้ริเริ่มมอบตั้งแต่การประกวดประจำปี พ.ศ. 2516-17
ไม่มีข้อมูล
มาตราซีจีเอส
ระบบเซนติเมตร-กรัม-วินาที (; ย่อว่า CGS) คือระบบการวัดทางกายภาพในมาตราเมตริก โดยใช้ เซนติเมตรเป็นหน่วยวัดความยาว, กรัมเป็นหน่วยวัดมวล, และ วินาที เป็นหน่วยวัดเวลา หน่วยการวัดทั้งหมดในระบบนี้จะมีพื้นฐานจากหน่วยทั้งสามนี้ แต่ก็มีการขยายการใช้มาตราซีจีเอสนี้กับการวัดค่าแม่เหล็กไฟฟ้าได้หลายวิธี
ตะกอนน้ำพารูปพัด
ตะกอนน้ำพารูปพัด () เกิดจากทางน้ำที่ไหลจากหุบเขาชันลงสู่พื้นราบ เมื่อความเร็วของกระแสน้ำลดลงจนไม่สามารถนำพาตะกอนบางส่วนต่อไปได้ ตะกอนดังกล่าวจึงตกสะสมบริเวณใกล้กับเนินเขาในลักษณะที่กระจายออกไปรอบข้างเป็นรูปพัด ตะกอนประกอบด้วยชั้นทรายสลับกับชั้นกรวดและดินเคลย์ มีการคัดขนาดปานกลาง มีสีน้ำตาลและน้ำตาลปนเทา มักแสดงลักษณะโครงสร้างชั้นตะกอนแบบเรียงขนาดจากเล็กขึ้นไปใหญ่ (coarsening upward sequence) ตะกอนหน่วยนี้ไม่หนามากนัก ประมาณ 5-20 เมตร และครอบคลุมพื้นที่ไม่กว้างขวาง
มี 2 ประเภท คือ
ตามบริเวณขอบของภูเขา อาจจะพบ Alluvial fan เกิดอยู่ข้างๆ กันและมีการเคลื่อนที่เข้าหากันทางด้านข้างจนติดกัน เรียกว่า Piedmont หรือ Bajadaสามารถแยกออกเป็น 3 ส่วน คือ
ความไม่เสถียรของจีนส์
ความไม่เสถียรของจีนส์ () เป็นสาเหตุทำให้เกิดการยุบตัวของเมฆระหว่างดาวและทำให้เกิดการก่อตัวของดาวฤกษ์เป็นลำดับต่อไป เกิดขึ้นเมื่อแรงดันก๊าซภายในไม่เพียงพอที่จะป้องกันการยุบตัวจากแรงโน้มถ่วงของห้วงบริเวณที่เต็มไปด้วยสสาร การจะดำรงภาวะเสถียรไว้นั้น กลุ่มเมฆจะต้องมีภาวะสมดุลอุทกสถิต ซึ่งในกรณีของกลุ่มเมฆทรงกลมนั้นสามารถแปลงเป็นสมการได้ดังนี้
โดยที่ formula_2 คือมวลที่อยู่ภายใน, formula_3 คือแรงดัน, formula_4 คือความหนาแน่นของก๊าซที่ระยะรัศมี formula_5, formula_6 คือ ค่าคงที่แรงโน้มถ่วง และ formula_5 คือรัศมี ภาวะสมดุลจะคงอยู่ได้ถ้ามีความยุ่งเหยิงเล็กๆ เกิดขึ้น แต่จะเข้าสู่ความไม่เสถียรถ้ามันขยายตัวขึ้น โดยทั่วไป กลุ่มเมฆไม่เสถียรถ้ามันมีมวลสูงมากๆ ที่อุณหภูมิค่าหนึ่ง หรือเย็นมากๆ ที่ขีดมวลค่าหนึ่ง ทำให้แรงโน้มถ่วงเอาชนะแรงดันก๊าซภายในได้
ช่วงต่ำสุดมอนเดอร์
ช่วงต่ำสุดมอนเดอร์ () คือชื่อใช้เรียกช่วงเวลาประมาณปี ค.ศ. 1645-1715 ซึ่งสังเกตพบจุดมืดดวงอาทิตย์ในปริมาณที่น้อยมาก
หลักการนี้เริ่มมีชื่อเสียงขึ้นเมื่อ จอห์น เอ. เอ็ดดี้ เผยแพร่บทความชิ้นสำคัญเมื่อปี 1976 ในวารสาร "Science" ชื่อว่า "The Maunder Minimum" นักดาราศาสตร์ยุคก่อนหน้าเอ็ดดี้ตั้งชื่อช่วงเวลานี้ตามชื่อของนักดาราศาสตร์ดวงอาทิตย์ เอ็ดเวิร์ด ดับเบิลยู. มอนเดอร์ (1851-1928) ผู้ศึกษาว่าละติจูดของจุดมืดบนดวงอาทิตย์มีการเปลี่ยนแปลงไปเมื่อเวลาผ่านไป ช่วงเวลาที่มอนเดอร์เฝ้าสังเกตการณ์ครอบคลุมช่วงครึ่งหลังของคริสต์ศตวรรษที่ 16 เอ็ดเวิร์ด มอนเดอร์ ตีพิมพ์บทความ 2 ชิ้นในปี 1890 และ 1894 โดยอ้างถึงบทความก่อนหน้านี้ที่เขียนโดย กุสตาฟ สปอร์เรอร์
ช่วงต่ำสุดมอนเดอร์ ครอบคลุมช่วงเวลาที่อุณหภูมิของโลกมีค่าต่ำกว่าค่าเฉลี่ย ซึ่งสอดคล้องกันกับ ช่วงต่ำสุดดาลตัน และ ช่วงต่ำสุดสปอร์เรอร์
ตลอดช่วงเวลา 30 ปีของช่วงต่ำสุดมอนเดอร์ นักดาราศาสตร์สังเกตพบจุดมืดดวงอาทิตย์เพียง 50 จุด ขณะที่ตามปกติแล้วจะพบจุดมืดประมาณ 40,000-50,000 จุดในปัจจุบัน
กลุ่มเมฆบอก
กลุ่มเมฆบอก () คือกลุ่มเมฆมืดประกอบด้วยแก๊สและฝุ่นคอสมิกที่หนาแน่นมาก ซึ่งบางครั้งก็เป็นแหล่งกำเนิดในการก่อตัวของดาวฤกษ์ มักค้นพบในย่านเอชทู และมักมีมวลประมาณ 2 ถึง 50 เท่าของมวลดวงอาทิตย์ ภายในบริเวณที่มีขนาดประมาณ 1 ปีแสง ภายในประกอบด้วยโมเลกุลไฮโดรเจน (H),คาร์บอนออกไซด์ และฮีเลียม และอีกประมาณ 1% (โดยมวล) เป็นฝุ่นซิลิเกต โดยมากแล้วกลุ่มเมฆบอกมักเป็นต้นกำเนิดของระบบดาวคู่หรือระบบดาวหลายดวง ผู้คนพบกลุ่มเมฆบอกครั้งแรกคือ บาร์ท บอก ในช่วงคริสต์ทศวรรษ 1940
กลุ่มเมฆบอกเป็นหัวข้อการวิจัยที่ยังดำเนินการอยู่อย่างกว้างขวาง โดยเป็นที่เข้าใจว่าเป็นหนึ่งในบรรดาวัตถุที่เย็นที่สุดในเอกภพ โครงสร้างและความหนาแน่นของกลุ่มเมฆยังเป็นเรื่องลึกลับ
ลัคเนา
ลัคเนา (; ; , ตัวปริวรรตอักษรไทย: ลขนอู, , "Lakhnaū," ) เป็นเมืองหลวงของรัฐอุตตรประเทศ ประเทศอินเดีย มีประชากรหนาแน่นมาก ประมาณ 2.7 ล้านคน และถือเป็นเมืองสายหลักของชุมนุมทางรถไฟที่จะเชื่อมต่อไปรัฐอื่นๆ อีกมากมาย
เจเอฟ-17
เจเอฟ-17 ทันเดอร์ (PAC JF-17 Thunder; JF-17 ย่อมาจาก "Joint Fighter-17") หรือ เอฟซี-1 เสี่ยวหลง (CAC FC-1 Xiaolong; FC-1 ย่อมาจาก "Fighter China-1") เป็นเครื่องบินขับไล่หลายบทบาท เครื่องยนต์เดี่ยว ที่ร่วมพัฒนาและสร้างขึ้นโดย โรงงานอุตสาหกรรมอากาศยานเฉิงตู (Chengdu Aircraft Industries Corporation - CAC) ของประเทศจีน กับ โรงงานการบินปากีสถาน (Pakistan Aeronautical Complex - PAC) ของประเทศปากีสถาน
เครื่องเจเอฟ-17 ถูกพัฒนาขึ้นตามความต้องการของกองทัพอากาศปากีสถาน ที่ต้องการเครื่องบินรุ่นใหม่ ทันสมัย และราคาประหยัด เพื่อนำมาทดแทนเครื่องบินรุ่นเก่าที่กำลังจะปลดประจำการ ทั้งเครื่องบินทิ้งระเบิดหนานฉาง คิว-5 เครื่องบินสกัดกั้นเฉิงตู เอฟ-7 และเครื่องบินขับไล่ดัซโซลท์ มิราจ III และเพื่อใช้ส่งออกให้กับประเทศอื่นที่ต้องการจัดหามาใช้ประจำการ
เครื่องบินรุ่นนี้สืบเนื่องมาจากโครงการพัฒนาและปรับปรุงเครื่องบินลุงตู่ เอฟ-7 โดยความร่วมมือระหว่างจีน กับบริษัทกรัมแมน ของสหรัฐอเมริกา ในปี 1989 แต่ทางบริษัทถอนตัวจากโครงการหลังจากมีการคว่ำบาตรต่อจีนเนื่องจากเหตุการณ์ชุมนุมประท้วงที่จัตุรัสเทียนอันเหมิน และวิศวกรจีนได้ดำเนินโครงการต่อ ร่วมกับวิศวกรปากีสถาน และนักออกแบบจากสำนักงานออกแบบมิโคยันของรัสเซีย
เครื่องบินต้นแบบ PT-01 ได้รับการเปิดตัวเมื่อวันที่ 31 พฤษภาคม 2003 และทำการบินทดสอบในเดือนสิงหาคม ปีเดียวกัน ใช้เครื่องยนต์ Klimov RD-93 จากรัสเซีย โรงงานผลิตที่เมืองกัมรา แคว้นปัญจาบ ประเทศปากีสถานได้เริ่มสายการผลิตในเดือนมกราคม 2008 และเริ่มส่งมอบซุปเปอลุงให้กับกองทัพอากาศปากีสถานในปี 2010
ดาวไฮเปอร์ไจแอนท์
ไฮเปอร์ไจแอนท์ (; ระดับความส่องสว่าง 0) คือดาวฤกษ์ที่มีมวลและความส่องสว่างขนาดมหาศาล ซึ่งเป็นตัวแสดงว่ามีอัตราการสูญเสียมวลที่สูงมาก
ดาวฤกษ์ชนิดไฮเปอร์ไจแอนท์มีระดับความสว่างสูงยิ่งยวด ถึงหลายล้านเท่าของความส่องสว่างดวงอาทิตย์ทีเดียว และมีอุณหภูมิสูงมากระหว่าง 3,500 K ถึง 35,000 K มวลของดาวไฮเปอร์ไจแอนท์มีมหาศาล ทำให้ช่วงอายุของดาวนี้สั้นมากเมื่อพิจารณาในเส้นเวลาทางดาราศาสตร์ คือเพียงไม่กี่ล้านปีเท่านั้น เมื่อเทียบกับอายุของดาวฤกษ์อื่น เช่น ดวงอาทิตย์ของเรา ซึ่งมีอายุราวหมื่นล้านปี ด้วยเหตุนี้ ดาวไฮเปอร์ไจแอนท์จึงมีอยู่น้อยมาก ที่รู้จักกันในปัจจุบันนี้ก็มีเพียงไม่กี่ดวงเท่านั้น
การศึกษาดาวไฮเปอร์ไจแอนท์ทำได้ลำบากมากเพราะหายากและมีอยู่เป็นจำนวนน้อย ตามเหตุผลเท่าที่ทราบกัน ดูเหมือนจะมีขีดจำกัดความสว่างสูงสุดอยู่สำหรับดาวไฮเปอร์ไจแอนท์ที่มีอุณหภูมิเย็นที่สุด (คือพวกที่มีสีเหลืองและแดง)ในจำนวนนี้ไม่มีดวงใดที่สว่างเกินกว่า M -9.5 ซึ่งเท่ากับความส่องสว่างประมาณ 500,000 เท่าของความส่องสว่างดวงอาทิตย์
เป็นประเภทดาวฤกษ์ที่หาได้ยากมาก มีเพียง 7 ดวงเท่านั้นที่ทราบว่าอยู่ในดาราจักรของเรา
วีวาย หมาใหญ่
วีวายหมาใหญ่ () คือดาวฤกษ์ชนิดไฮเปอร์ไจแอนท์สีแดง ตั้งอยู่บริเวณกลุ่มดาวหมาใหญ่ มีขนาดประมาณ 1,420 เท่าของรัศมีของดวงอาทิตย์ (8.4-9.8 หน่วยดาราศาสตร์/เส้นผ่านศูนย์กลาง ~2,000 ล้านกิโลเมตร/2,000,000,000,000 เมตร หรือ 2.00 เทระเมตร)(มีขนาดประมาณวงโคจรของดาวเสาร์) ตั้งอยู่ห่างจากโลกประมาณ 1.5 กิโลพาร์เซก (4,900 ปีแสง) วีวาย สุนัขใหญ่ เป็นดาวฤกษ์เดี่ยว ซึ่งแตกต่างจากดาวไฮเปอร์ไจแอนท์ส่วนใหญ่ที่มักจะเป็นดาวคู่ หรืออยู่ในระบบดาวหลายดวง ดาวดวงนี้ถูกจัดประเภทเป็นดาวแปรแสงกึ่งปกติ และมีความหนาแน่นโดยประมาณ 0.000005 ถึง 0.000010 กก./ม.
อเล็กซ์ เพตตีเฟอร์
อเล็กซานเดอร์ ริชาร์ด "อเล็กซ์" เพตตีเฟอร์ () เกิดเมื่อวันที่ 10 เมษายน ค.ศ. 1990 เป็นนักแสดง นายแบบ ชาวอังกฤษ เขาแสดงในละครเวทีโรงเรียนและละครโทรทัศน์ ก่อนที่จะมารับบท อเล็กซ์ ไรเดอร์ บทหลักในภาพยนตร์เรื่อง "Stormbreaker" เพตตีเฟอร์ ได้รับการเสนอชื่อเข้าชิงรางวัลยังอาร์ทิสต์ และรางวัลเอมไพร์ จากบทบาทนี้ เขาเป็นนายแบบโฆษณาให้กับเบอร์เบอร์รี หลายครั้ง เขารับบทนำในภาพยนตร์เรื่อง "I Am Number Four" หนังแนวนวนิยายวิทยาศาสตร์ และถัดมากับเรื่อง "Beastly"
เลดีแอนเทเบลลัม
เลดีแอนเทเบลลัม () เป็นกลุ่มดนตรีคันทรี ประกอบด้วยสมาชิกคือ ชาร์ล เคลลีย์ (ร้องนำและร้องประสาน), เดฟ เฮย์วูด (ร้องประสาน กีตาร์ เปียโน แมนโดลิน) และ ฮิแลรี สกอตต์ (ร้องนำและร้องประสาน) ก่อตั้งที่เมืองแนชวิล รัฐเทนเนสซี ในปี ค.ศ. 2006 วงเปิดตัวครั้งแรกในปี ค.ศ. 2007 ในฐานะศิลปินรับเชิญ ในซิงเกิลของจิม บริกแมน กับซิงเกิล "Never Alone" ก่อนที่จะเซ็นสัญญากับแคปพิทอลเรเคิดส์แนชวิล และออกเพลง "Love Don't Live Here"
เพลง "Love Don't Live Here" 
ติดชาร์ตอันดับ 3 บนฮอตคันทรีซองส์ ในเดือนพฤษภาคม ค.ศ. 2008 เป็นซิงเกิลแรกของอัลบั้มเปิดตัวของวงในชื่อวง ที่ทำรายได้ระดับแผ่นเสียงทองคำขาวในสหรัฐอเมริกา อัลบั้มมีซิงเกิลอย่าง "Lookin' for a Good Time" และ "I Run to You" และถัดมากับซิงเกิลอันดับ 1 ของวงเพลงแรกเมื่อเดือนกรกฎาคม ค.ศ. 2009 "Need You Now"
เลดีแอนเทเบลลัม ได้รับรางวัลดูโอหรือกลุ่มหน้าใหม่ จากงานแอคาเดมีออฟคันทรีมิวสิก และรางวัลศิลปินหน้าใหม่ยอดเยี่ยมในปี 2008 จากสถาบันดนตรีคันทรี พวกเขายังได้รับการเสนอชื่อเข้าชิงรางวัลแกรมมี่ 2009 และเพิ่มอีก 2 รางวัลในรางวัลแกรมมี่ 2010 จากการเสนอชื่อเข้าชิงเหล่านี้ วงได้รับรางวัลศิลปินดูโอหรือกลุ่มแนวคันทรียอดเยี่ยม จากเพลง I Run to You" วงได้รับรางวัลแกรมมี่ 5 รางวัล รวมถึงเพลงแห่งปี และบันทึกเสียงแห่งปี จาก Need You Now
และเมื่อต้นเดือนพฤษภาคม ปี 2011 เลดีแอนเทเบลลัม ได้ปล่อยซิงเกิลใหม่ล่าสุดของพวกเขาที่มีชื่อว่า "Just A Kiss" เป็นเพลงแนวโรแมนติกอีกเช่นกัน
เฮียร์ส
เฮียร์ส () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 7,000 คน ประกอบด้วยตัวเมืองหลักและหลายเขตย่อยขนาดเล็กล้อมรอบ ในปี ค.ศ. 1971 และ ค.ศ. 1977 ได้มีการควบรวมเขตย่อยต่างๆ ทั้ง 12 หมู่บ้านเข้ามาไว้ด้วยกันพร้อมกับเปลี่ยนแปลงฐานะเป็นเทศบาล
เปลวสุริยะ
เปลวสุริยะ () คือการระเบิดใหญ่ในชั้นบรรยากาศของดวงอาทิตย์ ที่ปลดปล่อยพลังงานออกมาถึง 6 × 10 จูล (ประมาณ 1 ใน 6 ของพลังงานที่ปลดปล่อยจากดวงอาทิตย์ทุกวินาที) คำนี้สามารถใช้เรียกปรากฏการณ์ลักษณะเดียวกันที่เกิดขึ้นบนดาวฤกษ์อื่นๆ โดยจะเรียกว่า เปลวดาวฤกษ์ (stellar flare)
เปลวสุริยะส่งผลกระทบต่อชั้นบรรยากาศของดวงอาทิตย์ทั้งหมด (โฟโตสเฟียร์, โครโมสเฟียร์, และโคโรนา) ทำให้พลาสมามีความร้อนถึงหลายสิบล้านเคลวิน และเร่งอนุภาคอิเล็กตรอน โปรตอน และไอออนหนักจนเข้าใกล้ความเร็วแสง เกิดการแผ่รังสีแม่เหล็กไฟฟ้าผ่านข้ามสเปกตรัมแม่เหล็กไฟฟ้าที่ทุกช่วงความยาวคลื่น นับตั้งแต่คลื่นวิทยุไปจนถึงรังสีแกมมา เปลวสุริยะส่วนมากจะเกิดขึ้นในย่านแอ็กทีฟเช่น บริเวณจุดมืดดวงอาทิตย์ ซึ่งมีสนามแม่เหล็กกำลังแรง รังสีเอ็กซ์และการแผ่รังสีอุลตราไวโอเล็ตที่แผ่ออกมาโดยเปลวสุริยะสามารถส่งผลกระทบต่อชั้นบรรยากาศของโลก และทำลายการสื่อสารด้วยคลื่นวิทยุช่วงยาว การปะทะของคลื่นโดยตรงที่ความยาวคลื่นขนาดเดซิเมตรอาจรบกวนการทำงานของเรดาร์และอุปกรณ์อื่นๆ ที่ทำงานในช่วงความถี่ดังกล่าว
เดฟโทนส์
เดฟโทนส์ () เป็นวงอัลเทอร์เนทีฟเมทัลอเมริกัน จากเมืองแซคราเมนโต รัฐแคลิฟอร์เนีย ก่อตั้งวงในปี ค.ศ. 1989 วงประกอบด้วยสมาชิกคือ ชิโน โมเรโน (ร้องนำและกีตาร์), สตีเฟน คาร์เพนเตอร์ (กีตาร์), ชิ เช็ง (เบส), แฟรงก์ เดลกาโด (คีย์บอร์ดและเทิร์นเทเบิล) และอาเบ คันนิงแฮม (กลองและเพอร์คัชชัน) วงออกผลงานอัลบั้มมา 6 ชุด โดยมี 2 อัลบั้มแผ่นเสียงทองคำขาว ("Adrenaline", "White Pony") และ 2 อัลบั้มแผ่นเสียงทองคำ ("Around the Fur", "Deftones") และสตูดิโออัลบั้มล่าสุดของวงคือชุด "Diamond Eyes" ออกขายในฤดูใบไม้ผลิ ค.ศ. 2010
ทฤษฎีไดนาโม
ทฤษฎีไดนาโม () เสนอกลไกซึ่งวัตถุท้องฟ้าเช่นโลก หรือดาวฤกษ์ ใช้ในการสร้างสนามแม่เหล็ก ทฤษฎีนี้อธิบายถึงกระบวนการที่เกิดจากการหมุนรอบตัวเอง การพา และการเหนี่ยวนำทางไฟฟ้าของของไหล ว่าสามารถดำรงสนามแม่เหล็กเอาไว้ในตลอดช่วงเวลาทางดาราศาสตร์
เขตแผ่รังสี
เขตแผ่รังสี () คือบริเวณใจกลางของเนื้อในดวงอาทิตย์ อยู่ระหว่างแกนกลางกับเขตพาความร้อน พลังงานภายในแกนกลางของดาวจะเดินทางออกมาจากแกนกลางโดยผ่านเขตแผ่รังสี โดยอยู่ในรูปของการแผ่รังสีแม่เหล็กไฟฟ้า เขตแผ่รังสีนี้มีความหนาแน่นมาก ระยะเวลาที่พลังงานจะผ่านออกมาอาจใช้เวลานับล้าน ๆ ปี
เขตพาความร้อน
เขตพาความร้อน () ของดาวฤกษ์ คือขอบเขตช่วงหนึ่งของรัศมีที่ซึ่งพลังงานเคลื่อนที่ออกมาโดยการพาความร้อน ขณะที่ในเขตแผ่รังสีนั้นพลังงานเคลื่อนที่ออกมาด้วยการแผ่รังสี การพาความร้อนของดาวฤกษ์ประกอบด้วยการเคลื่อนไหวของมวลพลาสมาภายในดาว ซึ่งตามปกติจะทำให้เกิดกระแสการพาความร้อนหมุนวน โดยกระแสพลาสมาร้อนหมุนออกมาและกระแสพลาสมาเย็นหมุนกลับไป ในดาวฤกษ์หนึ่งๆ การพาความร้อนเกิดขึ้นเมื่อความแตกต่างของอุณหภูมิมีสูงมาก (เช่น มีการเปลี่ยนแปลงอุณหภูมิอย่างรวดเร็วที่ระยะห่างจากจุดศูนย์กลางของดาว) ดาวฤกษ์ทุกดวงจะร้อนที่สุดที่แกนกลาง และเย็นที่สุดที่ชั้นโฟโตสเฟียร์
ดาวฤกษ์ที่มีมวลมากกว่า 1.1 เท่าของดวงอาทิตย์ การเกิดปฏิกิริยานิวเคลียร์ฟิวชั่นที่แปลงไฮโดรเจนไปเป็นฮีเลียมจะเกิดขึ้นจากวงจรปฏิกิริยาคาร์บอน-ไนโตรเจน-ออกซิเจน มิได้เกิดจากห่วงโซ่ปฏิกิริยาโปรตอน-โปรตอน เพราะในวงจรปฏิกิริยาคาร์บอน-ไนโตรเจน-ออกซิเจนนั้น อุณหภูมิเป็นเรื่องอ่อนไหวมาก ที่แกนกลางดาวนั้นร้อนจัดแต่อุณหภูมิก็ลดลงอย่างรวดเร็วมาก ดังนั้นจึงเกิดย่านการพาความร้อนขึ้นซึ่งผสมเชื้อเพลิงไฮโดรเจนกับฮีเลียมที่เป็นผลผลิตอย่างสม่ำเสมอ
ดาวฤกษ์ในแถบลำดับหลักที่มีมวลต่ำ เช่นดาวแคระแดง รวมไปถึงดาวฤกษ์หลังแถบลำดับหลัก เช่น ดาวยักษ์แดง มีแต่ย่านการพาความร้อนตลอดทั้งดวง ไม่มีย่านการแผ่รังสี
อักลีคิดโจ
อักลีคิดโจ () เป็นวงฮาร์ดร็อกอเมริกัน จากรัฐแคลิฟอร์เนีย ชื่อของวงนั้นได้ตบตาวงอื่นๆคือวง Pretty Boy Floyd อักลีคิดโจ ได้รวมเสียงดนตรีในหลายรูปแบบได้แก่ ร็อก ฮาร์ดร็อก และ เฮฟวีเมทัล กับการอ้างอิงถึงเสียงโดยรวมของวงและวิสัยทัศน์ และได้แยกวงในปี 1997, แต่กลับมารวมตัวอีกครั้งในสิบสามปีต่อมา.
แถวลำดับจูดี้
แถวลำดับจูดี้ () คือแถวลำดับแบบจับคู่ ที่ซับซ้อนและรวดเร็วซึ่งใช้ในการเก็บข้อมูล และค้นหาข้อมูลโดยคีย์ที่เป็นจำนวนเต็มหรือข้อความ
ถึงแม้จะเรียกว่าแถวลำดับจูดี้ แต่จริงๆแล้ว แถวลำดับจูดี้จัดเก็บข้อมูลภายในในรูปแบบ digital trees แต่ API ของ แถวลำดับจูดี้จะมีบริการสำหรับผู้ใช้แบบเดียวกับแถวลำดับ
แถวลำดับจูดี้แบ่งเป็น 3 ประเภท โดยมีการmapข้อมูลดังนี้
แถวลำดับจูดี้ยังถูกเชื่อว่ามีความเสี่ยงต่อการโจมตีให้โครงสร้างข้อมูลใช้งานไม่ได้โดยการให้โครงสร้างข้อมูลทำงานกับข้อมูลที่ทำให้เกิดกรณีที่แย่ที่สุด
แถวลำดับจูดี้ถูกคิดขึ้นโดย Doug Baskins และทำให้สำเร็จโดย ฮิวเลตต์-แพคการ์ด (จูดี้คือชื่อของน้องสาวของ Doug Baskins)
การทดสอบถูกทดสอบบน 2GB HP 9000 J5000 workstation running HP-UX 11i at 440 MHz
การเพิ่มข้อมูล
การค้นข้อมูล
การใช้หนวยความจำ
โอลิวีน
โอลิวีน () เป็นภาษาโบราณ หมายถึง สีเขียวมะกอก (Olive green) และยังหมายถึงว่า เป็น แร่ประกอบหิน แต่ในลักษณะที่เป็นรัตนชาติ เรียกว่า เพริดอต (Peridot) ส่วนคำว่า คริโซไลต์ (Chysolite) ก็หมายถึง โอลิวีน เช่นกัน
แร่ในกลุ่มนี้ประกอบด้วย
คลาส (Class) : ซิลิเกต (silicate)
สับคลาส (Subclass) :นีโซซิลิเกต (Nesosilicates)
กลุ่ม (Group) : โอลิวีน (Olivine)สูตรเคมี (Mg, Fe) SiO มี MgO 42.06% , FeO 18.75% , SiO 39.9% ธาตุแมกนีเซียมและเหล็กมีคุณสมบัติในการแทนที่กันได้ โดยที่โครงสร้างของผลึกไม่มีการเปลี่ยนแปลง ถ้าแมกนีเซียมและเหล็กมีคุณสมบัติในการแทนที่กันได้ ถ้าแมกนีเซียมไปแทนที่เหล็กจะได้สูตรเป็น MgSiO เรียกว่า ฟอร์สเตอไรต์ (forsterite) และถ้าเหล็กไปแทนที่แมกนีเซียมก็จะได้สูตรทางเคมีเป็น FeSiOเรียกว่า ฟายาไลต์ (fayalite) โดยปกติแล้ว โอลิวีนจะมีธาตุแมกนีเซียมมากกว่าเหล็ก เนื่องจาก ฟายาไลต์ (fayalite) เป็นโอลิวีนที่ประกอลไปด้วยเหล็กมาก ทำให้ดัชนีหักเหมีค่าสูง , หนัก และมีสีเข้มมากกว่า ฟอร์สเตอไรต์ (forsterite) ดังนั้นมันจึงเป็นเรื่องยากที่จะแยกความแตกต่างของแร่ที่มีทั้งธาตุเหล็กและแมกนีเซียม
หินอัคนีเมฟิก (Mafic igneous rocks) and หินอัลตราเมฟิก (Ultra mafic igneous rocks) และยังพบในหินแปร (Metamorphic rock) และ เซอร์แพนทีนไนต์ (Serpentinite) ที่ตกสะสมตัวเป็นแร่ตั้งต้น (Primary mineral)
โอลิวีนเป็นแร่ประกอบหินที่พบมากในหินอัคนีชนิดเมฟิก เช่น หินแกบโบร หินเพริโดไทต์ และหินบะซอลต์ หินดันไนต์ประกอบด้วยโอลิวีนอย่างเดียว พบเป็นแร่รองในหินแกรนิต หินแกนโนไดออไรต์ หินไซอีไนต์ และหินเนฟิลีนไซลีไนส์ บางทีก็พบเป็นเม็ดแก้วฝังในอุกกาบาต และอาจจะพบในหินปูนที่มีโดโลไมต์ปนอยู่ด้วย เกิดร่วมกับแร่ประกอบหินอื่นๆ เช่น ไพรอกซีน แคลซิแพลจิโอเคลสเฟลด์สปาร์ แมกนีไทต์ คอรันดัม โครไมต์ และเซอร์เพนทีนโอลิวีน มีการนำมาใช้ในอุตสาหกรรมหลาย ใช้เป็น ฟลักซ์ (Flux) สำหรับการผลิตเหล็กและยังเป็นที่สำคัญแร่ของโลหะแมกนีเซียม เป็นแร่ที่ให้ไทเทเนียมออกไซด์ ซึ่งใช้ในการทำสี ถ้าเป็นแร่ที่ใสและสีสวยใช้เป็นแร่รัตนชาติที่มีความวาวเด่นมาก เช่นเพอริดอต Peridot มีความโปร่งใส สี่เขียวมะกอกไปหลากหลาย มักมีสีเขียวสีเหลืองเป็นที่รู้จักกันดี เป็นที่นิยมมากในเครื่องประดับมากมาย, ใช้ในอุตสาหกรรมเช่น วัสดุทนไฟและขัดมัน
สามเหลี่ยมปากแม่น้ำไนเจอร์
สามเหลี่ยมปากแม่น้ำไนเจอร์ () คือบริเวณปากแม่น้ำไนเจอร์ อยู่ทางตอนใต้ของประเทศไนจีเรีย ติดกับอ่าวกินี ปกคลุมพื้นที่มากกว่า 70,000 ตารางกิโลเมตร ซึ่งคิดเป็นพื้นที่ราว 7.5% ของพื้นที่ประเทศไนจีเรียทั้งหมด เป็นบริเวณที่มีความอุดมสมบูรณ์มาก บางครั้งก็เรียกแถบนี้ว่า แม่น้ำน้ำมัน (Oil Rivers) เพราะในอดีตสามารถผลิตน้ำมันปาล์มได้เป็นปริมาณมาก
เป็นกระบวนการที่เริ่มมีการตกสะสมตัวของตะกอนเกิดเป็นสามเหลี่ยมปากแม่น้ำไนเจอร์ในปัจจุบัน โดยเริ่มเกิดขึ้นตั้งแต่ยุคพาลีโอซีนซึ่งเป็นยุคที่มีระดับน้ำทะเลขึ้นสูงสุด บริเวณชายฝั่งอยู่ลึกเข้าไปบนบกห่างจากชายฝั่งปัจจุบันประมาณ 400 เมตร ต่อมาในยุคอีโอซีนระดับน้ำทะเลเริ่มลดลง มีการตกสะสมตัวของตะกอนเกิดเป็นดินดอนสามเหลี่ยมปากแม่น้ำไนเจอร์จนถึงปัจจุบัน
สามเหลี่ยมปากแม่น้ำไนเจอร์ (Niger Delta) เป็นดินดอนสามเหลี่ยมที่เกิดจากแม่น้ำไนเจอร์ ซึ่ง
นอกจากนี้ในบริเวณนี้นับว่าเป็นดินดอนสามเหลี่ยมปากแม่น้ำที่มีแหล่งกักเก็บปิโตรเลียมขนาดใหญ่อันดับ 12 ของโลกที่มีอายุในยุคเทอร์เทียรีเมื่อเทียบกับบริเวณอื่นๆ เช่น ดินดอนสามเหลี่ยมปากแม่น้ำมิสสิซิปปี หรือ ดินดอนสามเหลี่ยมปากแม่น้ำมหาคาม แหล่งปิโตรเลียมบริเวณดินดอนสามเหลี่ยมปากแม่น้ำนี้คิดเป็นปริมาณก๊าซและน้ำมันสำรองของโลกถึง 5% 
นอกจากนี้ในยุคนี้ยังมีลักษณะการเคลื่อนที่ของแผ่นเปลือกโลกที่ทำให้เกิดโครงสร้างต่างๆเช่น รอยเลื่อน เกิดขึ้นด้วย ทำให้ลักษณะโครงสร้างทางธรณีวิทยาในชั้นชุดหินแอกบาดานี้ค่อนข้างมีความซับซ้อน
สามเหลี่ยมแม่น้ำไนเจอร์สามารถลำดับชั้นหินได้เป็น 3 ชุดหิน คือ
บัณฑิต นิจถาวร
ดร. บัณฑิต นิจถาวร เป็นรองผู้ว่าการ ธนาคารแห่งประเทศไทย ตั้งแต่ ต.ค. 2552
รอย ฮอดจ์สัน
รอย ฮอดจ์สัน (; เกิดเมื่อวันที่ 9 สิงหาคม ค.ศ. 1947 ที่เมืองครอยดอน ประเทศอังกฤษ) เป็นอดีตนักฟุตบอล และเป็นอดีตหัวหน้าผู้ฝึกสอนทีมชาติอังกฤษ
ฮอดจ์สัน เป็นผู้จัดการทีมฟุตบอลที่แตกต่างกัน 16 ทีม ใน 8 ประเทศ ได้ช่วยให้ทีมชาติสวิตเซอร์แลนด์ เข้ารอบ 16 ทีมสุดท้ายในฟุตบอลโลก 1994 และเข้ารอบคัดเลือกในฟุตบอลยูโร 1996 โดยก่อนหน้านี้สวิตเซอร์แลนด์ไม่เข้ารอบสุดท้ายในรายการใหญ่ตั้งแต่ในคริสต์ทศวรรษ 1960 และตั้งแต่ปี 2006 ถึง 2007 ฮอดจ์สันเป็นหัวหน้าผู้ฝึกสอนทีมชาติฟินแลนด์ ได้ทำให้ทีมติดอันดับสูงสุดในอันดับฟีฟ่า ที่อันดับ 33 และเกือบเข้าสู่รอบสุดท้ายในการแข่งขันใหญ่เป็นครั้งแรกของทีม
ฮอดจ์สันเป็นผู้จัดการทีมให้กับสโมสรชื่อดังอย่างเช่น มัมโม, แบล็กเบิร์นโรเวอร์ส, กราสฮอพเพอร์ส, โคเปเฮเกน, อูดีเนเซ, ไวกิง
ต่อมาในพรีเมียร์ลีกฤดูกาล 2009-2010 ฮอดจ์สันเป็นผู้จัดการทีมฟูแลม สามารถทำผลงานได้ดี ทำให้ในฤดูกาลต่อมาฮอดจ์สันได้รับการแต่งตั้งจากลิเวอร์พูล ให้เป็นผู้จัดการทีม แต่ทว่าผลงานกลับออกมาไม่ดี ถึงขนาดที่แฟนบอลขับไล่ จึงย้ายไปเป็นผู้จัดการทีมเวสต์บรอมมิชอัลเบียน ซึ่งก็มีผลงานไม่ได้ดีอะไร
แต่ต่อมาในต้นเดือนพฤษภาคม ค.ศ. 2012 สมาคมฟุตบอลอังกฤษได้แต่งตั้งฮอดจ์สันเป็นหัวหน้าผู้ฝึกสอนทีมชาติอังกฤษ เพื่อที่จะรองรับการแข่งขันฟุตบอลชิงแชมป์แห่งชาติยุโรป 2012 ที่เกิดขึ้นในกลางปีเดียวกัน
แต่ผลงานของอังกฤษ ในฟุตบอลโลก 2014 ที่บราซิล ผลงานของอังกฤษในรอบแรกไม่ดีเลย โดยเป็นฝ่ายแพ้ต่ออิตาลีไป 2-1 และแพ้ต่ออุรุกวัย 2-1 ทำให้ต้องตกรอบแรก จึงมีเสียงเรียกร้องให้ปลดฮอดจ์สันออกจากตำแหน่ง แต่เจ้าตัวยืนยันที่ไม่จะลาออก
ฮอดจ์สัน ลาออกจากตำแหน่งทันที หลังจากอังกฤษแพ้ต่อไอซ์แลนด์ ที่ถูกมองว่าเป็นทีมรองกว่า ไป 1-2 ในรอบ 16 ทีมสุดท้าย หรือรอบสอง ในฟุตบอลชิงแชมป์แห่งชาติยุโรป 2016 ที่ฝรั่งเศส โดยในครั้งนี้ฮอดจ์สันถูกวิจารณ์อย่างมากในเรื่องการจัดตัวผู้เล่นลงแข่งขัน เช่น การเปลี่ยนตัวเวย์น รูนีย์ ออก แล้วให้แจ็ก วิลเชียร์ ที่ไม่ได้ลงเล่นมานาน ลงแทน, การให้แฮร์รี เคน ซึ่งเป็นกองหน้าตัวเป้าทำหน้าที่เตะมุมหรือยิงฟรีคิก ซึ่งเป็นตำแหน่งที่ไม่ถนัด หรือการให้ราฮีม สเตอร์ลิง ที่ถูกมองว่าเล่นได้ไม่ดี ลงเป็นตัวจริง
อภัย จันทวิมล
อภัย จันทวิมล เกิดวันที่ 16 กุมภาพันธ์ พ.ศ. 2450 ที่อำเภอเมือง จังหวัดจันทบุรี เป็นผู้มีบทบาทสำคัญในการสนับสนุนส่งเสริมคณะลูกเสือแห่งชาติ ในคณะกรรมการลูกเสือโลก ขององค์การลูกเสือโลก ตั้งแต่ พ.ศ. 2508 ถึง 2514
ในพ.ศ. 2514 เขาได้รับรางวัลบรอนซ์วูลฟ์ ซึ่งเป็นรางวัลที่ได้รับจากองค์การลูกเสือโลก และมอบโดยคณะกรรมการลูกเสือโลกในฐานะที่มีการสนับสนุนส่งเสริมกิจการลูกเสือโลก ในการประชุมลูกเสือโลกครั้งที่ 22
อภัย จันทวิมล เข้าศึกษาที่โรงเรียนเบญจมราชูทิศ จังหวัดจันทบุรี และเข้าศึกษาต่อในระดับชั้นมัธยมศึกษาปีที่ 8 ที่โรงเรียนสวนกุหลาบวิทยาลัย ต่อมา ได้เดินทางไปศึกษาวิชากฎหมายที่ประเทศอังกฤษ และสำเร็จการศึกษาระดับปริญญาโทที่มหาวิทยาลัยเคมบริดจ์ พ.ศ. 2459 นายอภัย สมรสกับ คุณหญิงทองก้อน จันทวิมล (สกุลเดิม บุณยัษฐิติ) พ.ศ. 2490 เขาได้ดำรงตำแหน่งผู้ช่วยอธิบดีกรมสามัญศึกษา และ พ.ศ. 2504 ถึง 2511 ดำรงตำแหน่งปลัดกระทรวงศึกษาธิการ ภายหลังจากเกษียณอายุราชการแล้ว เขาได้ดำรงตำแหน่งเป็นรัฐมนตรีช่วยว่าการกระทรวงศึกษาธิการ ในพ.ศ. 2513 ถึง 2514 และดำรงตำแหน่งรัฐมนตรีว่าการกระทรวงศึกษาธิการ ในพ.ศ. 2515 ถึง 2517 ต่อมา ได้รับพระราชทานปริญญาศิลปศาสตร์ดุษฎีบัณฑิตกิตติมศักดิ์จากมหาวิทยาลัยเชียงใหม่ นายอภัย ถึงแก่อนิจกรรม เมื่อปี 2536 สิริอายุ 86 ปี
ซามุแอล เอโต
ซามุแอล เอโต ฟิส () เกิดเมื่อวันที่ 10 มีนาคม ค.ศ. 1981 เป็นนักฟุตบอลชาวแคเมอรูน เล่นในตำแหน่งกองหน้าตัวเป้า เป็นอดีตกัปตันทีมชาติแคเมอรูน
เอโต ทำประตูได้มากกว่า 100 ประตูใน 5 ฤดูกาลที่อยู่กับบาร์เซโลนา และยังถือสถิติชาวแอฟริกาที่ลงแข่งในลาลีกา มากที่สุด
ในฤดูกาล 2013–14 ขณะที่เล่นให้กับเชลซี มีข่าวลือว่าแท้จริงแล้วเอโตอายุกว่า 40 ปีแล้ว จึงทำให้เมื่อยิงประตูได้เขาจึงทำท่าทางว่าแก่เสมือนการล้อเลียนตัวเอง
ปัจจุบัน เอโตได้เป็นนักฟุตบอลของสโมสรซัมป์โดเรีย ในลีกเซเรียอา
Mallorca
Barcelona
ฮาเลิน
ฮาเลิน () เป็นเทศบาลที่อยู่ทางตะวันตกของมณฑลลิมเบิร์กในประเทศเบลเยียม มีประชากรประมาณ 9,000 คน ภายในพื้นที่ 3,629 เฮกตาร์ ในวันที่ 1 มกราคม ค.ศ. 1965 ได้มีการควบรวมเขตย่อยฮาเลินและโลกส์เบอร์เคินขึ้นเป็นเทศบาล และวันที่ 1 มกราคม ค.ศ. 1977 ได้มีการรวมเขตย่อยเซเลิมเข้ามาด้วย เมืองฮาเลินจึงมีเขตการปกครองย่อยลงไปอีก 3 เขตย่อย
ฮาเลินเป็นเมืองพี่น้องกับอีก 1 เมือง คือ
โรงเรียนกู่จานวิทยาคม
โรงเรียนกู่จานวิทยาคม () อักษรย่อ (ก.จ.) เป็นโรงเรียนมัธยมศึกษาขนาดกลาง เป็นโรงเรียนเรียนใน สังกัดสำนักงานเขตพื้นที่การศึกษามัธยมศึกษาเขตที่ ๒๘ จังหวัดศรีสะเกษและยโสธร กระทรวงศึกษาธิการ ตั้งอยู่บ้านเลขที่ 127 ม.3 ตำบลกู่จาน อำเภอคำเขื่อนแก้ว จังหวัดยโสธร 35110
นายทรัพย์สถิต นาคดี 
นักศึกษาคณะศึกษาศาสตร์ สาขาวิชาคณิตศาสตรศึกษา มหาวิทยาลัยขอนแก่น
นักศึกษาทุนโครงการผลิตครูเพื่อพัฒนาท้องถิ่น วิชาคณิตศาสตร์ 
โดยได้รับการบรรจุภายในปี พ.ศ.2563 สังกัดสำนักงานเขตพื้นที่การศึกษาประถมศึกษา ยโสธร เขต 1
เป็นประธานสภานักศึกษามหาวิทยาลัยขอนแก่น ประจำปีการศึกษา 2561
นายอนุสรณ์ นาเวียง นายกองค์การบริหารส่วนตำบลกู่จาน
นายยุทธนา ทนทาน ประธานเชียร์คณะวิศวกรรมศาสตร์ มหาวิทยาลัยมหาสารคาม
โรงเรียนกู่จานวิทยาคม ก่อตั้งเมื่อวันที่ 21 มีนาคม 2523 มี นายเสมอ วงศ์กมลาไสย ดำรงตำแหน่งผู้บริหารคนแรก จนได้รับโรงเรียนพระราชทาน เมื่อปี พ.ศ. 2526 ปัจจุบัน มีนักเรียนทั้งหมด 509 คน และเปลี่ยนจาก สำนักงานเขตพื้นที่การศึกษา ยโสธร เขต 1 เป็นสำนักงานเขตพื้นที่การศึกษามัธยมศึกษา เขต 28
โรงเรียนกู่จานวิทยาคม ตั้งอยู่ในพื้นที่ 70 ไร่ ตั้งอยู่ในบ้านเลขที่ 127 ม.3 ต.กู่จาน อำเภอคำเขื่อนแก้ว จังหวัดยโสธร
ตั้งแต่ก่อตั้ง จนถึงปัจจบัน โรงเรียนกู่จานวิทยาคม มีผู้บริหารโรงเรียนแล้วทั้งสิ้น 10 ท่านดังนี้
เซอร์คอเนีย
thumb|เซอร์คอเนียชนิดใสไม่มีสี
มีโครงสร้างผลึกเป็นทรงลูกบาศก์ของเซอร์คอนเนียมไดออกไซด์(ZrO2) วัสดุสังเคราะห์ที่มีความคงทน ไม่มีมลทิน ส่วนใหญ่ใสไม่มีสี แต่สามารถสังเคราะห์ได้หลากหลายสี ซึ่งแตกต่างกับเซอร์คอน(ZrSiO4)ในบางครั้งจะเรียกว่าเซอร์คอเนียมทรงลูกบาศก์(Cubic zirconium)
เนื่องจากวัตถุดิบมีราคาถูก,คงทน และเมื่อมองด้วยตาเปล่าใกล้เคียงกับเพชร ดังนั้นเซอร์คอเนียจึงเป็นวัสดุสังเคราะห์ที่เลียนแบบเพชร ในชื่อทางการค้าว่า"Diamonique" ซึ่งยังมีวัสดุสังเคราะห์อื่นๆที่เลียนแบบเพชรเช่น โมนาไซด์สังเคราะห์,YAG
thumb|เซอร์คอนเนียที่ได้จากการสังเคราะห์ก่อนนำมาเจียระไนเป็นอัญมณี
เซอร์คอเนียทรงลูกบาศก์ มีระบบผลึกแบบไอโซเมตริก ซึ่งเป็นลักษณะสำคัญของการเลียนแบบเพชร ขณะที่เซอร์คอเนียมไดออกไซด์สร้างรูปผลึกตามธรรมชาติเป็นMonoclinic ซึ่งรูปผลึกจะเสถียรได้ภายใต้สภาวะความดันบรรยากาศปกติ หากต้องการให้รูปผลึกทรงลูกบาศก์มีความเสถียรภายใต้อุณหภูมิปกติต้องใส่ยัทเทรียมออกไซด์หรือแคลเซียมออกไซด์ ปริมาณที่ใส่ขึ้นอยู่กับบริษัทที่ทำการผลิต ดังนั้นคุณสมบัติทางกายภาพและคุณสมบัติทางแสงจึงหลากหลาย
เซอร์คอเนียเป็นสสารที่หนาแน่น จากค่าความถ่วงจำเพาะระหว่าง 5.6 ถึง 6.0 ต่างจากเพชรเพียง 1.6 คุณสมบัติที่สำคัญอีอย่างหนึ่งคือค่อนข้างแข็ง ความแข็งตามโมส์สเกลคือ 8 ซึ่งแข็งมากกว่าอัญมณีธรรมชาติอื่นๆ ค่าดัชนีหักเหมีค่าสูงอยู่ในช่วง 2.15–2.18 (เมื่อเปรียบเทียบกับเพชร ซึ่งมีค่าดัชนีหักเห 2.42)และวาวแบบเพชร การกระเจิงแสงได้สูงอยูที่ 0.058–0.066 มากกว่าค่าของเพชรมากๆ(0.044) เซอร์คอเนียไม่มีแนวแตกเรียบ(Cleavage)และแสดงรอยแตกแบบก้นหอย เนื่องจากมีความแข็งมากทำให้แตกเปราะ
ภายใต้แสงอัตราไวโอเลตที่เป็นคลื่นสั้น เซอร์คอเนียจะเรืองแสงมีเหลือง,เหลืองอมเขียวหรือ สีน้ำตาลอ่อน หินสีอาจแสดงสเปกตรัมการดูดกลืนธาตุที่พบยากบนพื้นผิวโลกที่มีความซับซ้อนและชัดเจน
นอกจากนี้มีออกไซด์ของโลหะที่ทำให้เกิดสีในเซอร์คอเนียทีหลากหลายเช่น ซีเรียม(Cerium)ให้สีเหลือง,ส้มและสีแดง, โครเมียม(Chromium)ให้สีเขียว,นีโอดิเมียม(Neodymium)ให้สีม่วง,เอเบียม(Erbium)ให้สีชมพู และไททาเนียม(Titanium)ให้สีน้ำตาลทองthumb|เซอร์คอเนียมีหลากหลายสี
ถูกค้นพบเมื่อ ค.ศ.1892 แร่แบดเดเลย์ไอต์(Baddeleyite)มีระบบผลึก Monoclinicสีเหลืองเป็นรูปทรงตามธรรมชาติของเซอร์คอเนียมออกไซด์ มีความสำคัญทางเศรษฐกิจเพียงเล็กน้อยเนื่องจากหายาก
จุดหลอมเหลวที่สูงมากของเซอร์คอเนีย(2750°C)ทำให้คุมการเจริญเติบโตของผลึกภายในเป้าหลอมยาก โดยจับวัตถุนั้นขณะถูกหลอมเหลว แต่อย่างไรก็ตามความเสถียรของเซอร์คอเนียมออกไซด์ทรงลูกบาศก์สามารถผลิตเซอร์คอเนียได้และผลิตในปีค.ศ. 1930 แม้ว่าทรงลูกบาศก์ใช้ในรูปของเซรามิกที่เป็นพหุผลึก(a polycrystalline ceramic) ซึ่งใช้เป็นฉนวนไฟฟ้าและทนต่อความร้อนได้มาก(จุดหลอมเหลวสูง)
เจ็ดปีที่แล้วนักแร่วิทยาชาวเยอรมันชื่อ M. V. Stackelberg และ K. Chudoba พบเซอร์คอเนียที่เกิดจากธรรมชาติในรูปผลึก ส่งผลให้มีการผลิตโดยกระบวนการ Metamictizationแต่ทั้งสองท่านไม่คิดว่าไม่มีความสำคัญที่จะให้ชื่อทางการ สิ่งที่เป็นตัวพิสูจน์คือการกระเจิงของรังสีเอ็กซ์ ซึ่งต่อมาใช้เป็นวิธีการสังเคราะห์เซอร์คอเนีย
บัวเผื่อน
บัวเผื่อน เป็นพันธุ์ไม้น้ำคล้ายบัวสาย อายุหลายปี มีเหง้าและไหลอยู่ใต้ดิน และส่งใบดอกขึ้นมาบนผิวน้ำ บัวเผื่อนมีดอกให้ชมเกือบตลอดทั้งปี เริ่มบานตอนสายและหุบตอนบ่าย ออกดอกตลอดปี บัวเผื่อนมีชื่อพื้นเมืองอื่นว่า นิลุบล นิโลบล (กรุงเทพฯ) บัวผัน บัวขาบ (ภาคกลาง) ป้านสังก่อน (เชียงใหม่) และปาลีโป๊ะ (มลายู นราธิวาส)
ใบเป็นใบเดียวออกแบบเรียงสลับเป็นกลุ่ม แผ่นใบลอยบนผิวน้ำ ใบรูปไข่กว้าง ยาวประมาณ 10-25 ซม. กว้าง 8-18 ซม. ผิวใบเกลี้ยงหน้าใบสีเขียว ท้องใบสีเขียวอ่อนถึงสีม่วงจาง ปลายใบทู่ถึงกลมมน โคนใบเว้าลึก ฃอบใบเรียงถึงหยักตื้นๆ เส้นใบ 10-15 เส้น แยกจากจุดเชื่อมกับก้านใบ ก้านใบสั้นยาวไม่แน่นอน ขึ้นอยู่กับความลึกของน้ำ ปกติยาว 0.5-2 เมตร
ดอกเป็นดอกเดี่ยว อยู่เหนือน้ำ มีสีขาวแกมชมพู ถึงอ่อนคราม กลิ่นหอมอ่อนๆ หากมีสีขาวแกมชมพูจะเรียกว่า “บัวเผื่อน” ส่วนดอกสีครามอ่อนและมีขนาดใหญ่เรียกว่า “บัวผัน” บางครั้งนักวิทยาศาสตร์แยกเป็น 2 ชนิด บางครั้งว่าเป็นชนิดเดียวกันแต่มี 2 พันธุ์ แต่ละดอกมีเส้นผ่านศูนย์กลาง 6-18 กลีบ มีเกสรตัวผู้สีเหลืองเป็นจำนวนมาก รังไข่มี 10-20 ช่อง ฝังตัวแน่นอยู่ใต้แผ่นรองรับเกสรตัวเมียรูปถ้วย ก้านดอกคล้ายก้านใบ และยาวไล่เลียกัน ผลจมอยู่ใต้น้ำหลังจากผสมเกสรแล้ว
บัวเผื่อนพบขึ้นตามหนอง บึง ริมแม่น้ำที่มีกระแสน้ำอ่อนและขอบพรุ มีเขตการกระจายพันธุ์อยู่ทั่วทุกภาคของประเทศไทย ขยายพันธุ์โดยการใช้หน่อหรือเหง้า
ในตำรายาไทย บัวเผื่อนอยู่ในพิกัดบัวพิเศษ มี 6 อย่างคือ บัวหลวงแดง บัวหลวงขาว บัวสัตตบงกชแดง บัวสัตตบงกชขาว บัวเผื่อน และบัวขม ใช้แก้ไข้ แก้ลม เสมหะ และโลหิต บำรุงกำลัง บำรุงหัวใจ ทำให้แช่มชื่น แก้ร้อนในกระหายน้ำ แก้ไข้ตัวร้อน บำรุงครรภ์ นอกจากนั้น ในบัญชียาหลักแห่งชาติ ในตำรับยาหอมเทพจิตร มีดอกบัวเผื่อนเป็นส่วนผสมร่วมกับสมุนไพรอื่นๆอีกหลายชนิดในตำรับ มีสรรพคุณแก้ลมกองละเอียด ได้แก่ อาการหน้ามืด ตาลาย สวิงสวาย ใจสั่น และบำรุงดวงจิตให้ชุ่มชื่น
ความโน้มถ่วงพื้นผิว
ความโน้มถ่วงพื้นผิว หรือ "g" ของเทหวัตถุทางดาราศาสตร์ คือความเร่งตามความโน้มถ่วงที่สามารถพบได้บนพืนผิวของวัตถุนั้น บางครั้งอาจคิดได้ว่าเป็นความเร่งที่เกิดขึ้นกับอนุภาคทดสอบตามสมมุติฐานเนื่องจากความโน้มถ่วง ซึ่งอยู่ใกล้เคียงกับพื้นผิวของวัตถุทางดาราศาสตร์มาก และสามารถละเว้นการคิดถึงมวลได้
เราสามารถวัดค่าความโน้มถ่วงพื้นผิวได้ในหน่วยของความเร่ง ซึ่งตามหน่วยเอสไอ คือ เมตรต่อวินาทีกำลังสอง บางครั้งก็แสดงค่าเป็นตัวคูณของความโน้มถ่วงมาตรฐานของโลก คือ "g" = 9.80665 m/s. ในการศึกษาฟิสิกส์ดาราศาสตร์ ความโน้มถ่วงพื้นผิวสามารถแสดงค่าด้วย log "g" ซึ่งเป็นหน่วยวัดความโน้มถ่วงในมาตราซีจีเอส หน่วยของความเร่งคือ เซนติเมตรต่อวินาทีกำลังสอง จากนั้นแปลงเป็นลอการิทึมฐาน 10
ความโน้มถ่วงพื้นผิวของดาวแคระขาวมีค่าสูงมาก ยิ่งของดาวนิวตรอนก็ยิ่งสูงมากกว่า ด้วยความอัดแน่นอย่างสูงมากของดาวนิวตรอนทำให้ความโน้มถ่วงพื้นผิวของมันมีค่าสูงถึง 7 m/s² (มากกว่าโลกถึง 10 เท่า)
ไมโครเลนส์ของแรงโน้มถ่วง
ไมโครเลนส์ของแรงโน้มถ่วง () คือปรากฏการณ์ทางดาราศาสตร์ชนิดหนึ่งที่เกิดขึ้นจากปรากฏการณ์เลนส์ความโน้มถ่วง สามารถใช้ในการตรวจจับวัตถุที่มีขนาดมวลเท่าดาวเคราะห์ไปจนถึงมวลขนาดดาวฤกษ์ได้ โดยไม่ต้องสนใจว่ามันเปล่งแสงออกมาหรือไม่ โดยทั่วไปแล้วนักดาราศาสตร์สามารถตรวจจับได้แต่เพียงวัตถุที่ส่องสว่างซึ่งจะเปล่งแสงออกมาจำนวนมาก (คือดาวฤกษ์) หรือวัตถุขนาดใหญ่ที่บดบังแสงที่อยู่พื้นหลัง (เช่นกลุ่มเมฆแก๊สและฝุ่น) ซึ่งวัตถุเหล่านี้ครอบครองมวลเพียงเศษส่วนเล็กน้อยของดาราจักรเท่านั้น เทคนิคไมโครเลนส์ช่วยให้เราสามารถศึกษาวัตถุที่เปล่งแสงเพียงเล็กน้อยหรือไม่มีแสงเลยได้
เมื่อดาวฤกษ์ที่ห่างไกลหรือเควซาร์อยู่ในแนวที่พอเหมาะพอดีกับวัตถุมวลมากอัดแน่นที่บังอยู่เบื้องหน้า จะมีการเบี่ยงเบนของแสงเนื่องมาจากสนามแรงโน้มถ่วง ดังที่ไอน์สไตน์เคยทำนายไว้ในปี 1915 ทำให้เกิดภาพที่บิดเบี้ยวไปในการสังเกตการณ์อย่างมีนัยสำคัญ ขอบเขตด้านเวลาของการสว่างขึ้นชั่วครู่ยามนี้ขึ้นอยู่กับมวลของวัตถุที่บดบังอยู่ด้านหน้า เช่นกันกับการเคลื่อนที่เฉพาะที่เกี่ยวข้องระหว่าง "แหล่งกำเนิด" เบื้องหลังกับวัตถุเบื้องหน้าที่ทำตัวเป็น "เลนส์"
การสังเกตการเกิดไมโครเลนส์นี้มิได้มีความเกี่ยวข้องกับรังสีที่วัตถุที่เป็นเลนส์ได้รับ ดังนั้นปรากฏการณ์นี้จึงช่วยให้นักดาราศาสตร์สามารถศึกษาวัตถุมวลมากได้ไม่ว่ามันจะจางแสงเพียงไรก็ตาม และด้วยเหตุนี้ เทคนิคนี้จึงเป็นเทคนิคในอุดมคติสำหรับใช้ศึกษาประชากรของดาราจักรที่จางแสงมากๆ หรือมืดมากอย่างเช่น ดาวแคระน้ำตาล ดาวแคระแดง ดาวเคราะห์ ดาวแคระขาว ดาวนิวตรอน หลุมดำ และวัตถุฮาโลอัดแน่นมวลมาก นอกจากนั้น ปรากฏการณ์ไมโครเลนส์ก็ไม่ได้ขึ้นกับความยาวคลื่น ทำให้สามารถศึกษาแหล่งกำเนิดที่แผ่รังสีแม่เหล็กไฟฟ้าแบบใดก็ได้โดยไม่จำกัด
มีการใช้เทคนิคไมโครเลนส์ตรวจจับวัตถุโดดเดี่ยวได้ครั้งแรกในปี ค.ศ. 1993 นับจากนั้นก็มีการใช้เทคนิคนี้เพื่อศึกษาธรรมชาติของสสารมืด ใช้ตรวจจับดาวเคราะห์นอกระบบ ศึกษาการมืดคล้ำที่ขอบของดาวฤกษ์ที่อยู่ห่างไกล ขีดจำกัดของประชากรดาวคู่ และเงื่อนไขโครงสร้างของแผ่นจานทางช้างเผือก นอกจากนี้ยังมีการเสนอให้ใช้เทคนิคไมโครเลนส์เพื่อค้นหาวัตถุมืดดังเช่นดาวแคระน้ำตาลหรือหลุมดำ การศึกษาจุดมืดบนดาวฤกษ์ วัดการหมุนรอบตัวเองของดาวฤกษ์ ค้นหาสตริงคอสมิก ศึกษากระจุกดาวทรงกลม และตรวจสอบเควซาร์
, รวมไปถึงจานพอกพูนมวลของมันด้วย
แผนที่ธรณีวิทยา
แผนที่ธรณีวิทยา () คือ แผนที่ซึ่งแสดงการกระจายตัว และลักษณะการวางตัวของหินแข็งที่โผล่บริเวณผิวโลก (Outcrop) หรือของหน่วยหิน (Rock Unit) ซึ่งอาจโผล่หรือวินิจฉัยได้ว่าอยู่ใต้ดินในบริเวณนั้น ตลอดจนแสดงชั้นตะกอนและวัสดุปกคลุมต่าง ๆ ที่ยังไม่แข็งตัว ทั้งนี้ส่วนมากจะถูกจัดทำโดยกรมทรัพยากรธรณีของประเทศนั้นๆ เพื่อใช้เป็นข้อมูลพื้นฐานทางธรณีวิทยาต่อไป
แผนที่ธรณีวิทยาทุกแผ่นจะอาศัยแผนที่ภูมิประเทศที่แสดงข้อมูลเกี่ยวกับเส้นชั้นความสูงเป็นแผนที่พื้นฐาน (Base Map) ในการบันทึกข้อมูลที่พบเห็นในสนาม แต่อาจแสดงเส้นชั้นความสูงเพียงบางเส้นเท่าที่จำเป็นเท่านั้น สำหรับแผนที่ทางธรณีวิทยา มีลักษณะสำคัญ 2 อย่าง คือ คำอธิบายเครื่องหมายแผนที่ และภาคตัดขวางทางธรณีวิทยา ซึ่งจะมาพร้อมกับการออกภาคสนาม เพื่อเอามาแสดงเป็นสัญลักษณ์ทางการนำเสนอ เกี่ยวกับข้อมูลธรณีวิทยาบนดิน และใต้ดินตามลำดับ
คำอธิบายเครื่องหมายแผนที่ (Explanation, Key หรือ Legend) ซึ่งอธิบายความหมายของสัญลักษณ์และ/หรือสีที่ใช้แสดงหินแต่ละหน่วย อย่างน้อยที่สุดต้องแยกชนิดเป็นหินอัคนี หินตะกอน หรือหินแปร อายุและการลำดับชั้นหิน (Stratigraphy) ของหน่วยหินต่าง ๆ โดยจัดให้หน่วยหินที่มีอายุมากที่สุดอยู่ล่างสุดเสมอ ตลอดจนสัญลักษณ์ที่ใช้แสดงลักษณะการวางตัวหรือโครงสร้างทางธรณีวิทยาต่าง ๆ
สัญลักษณ์แสดงทิศของแผนที่ ซึ่งปกติแล้วจะทำการแสดงข้อมูลโดยด้านบนกระดาษเป็นทิศเหนือ แต่อย่างไรก็ตามต้องทำการแสดงสัญลักษณ์แทนทิศเหนือทุกครั้งด้วย รวมถึงสัญลักษณ์ที่แสดงถึงโครงสร้างทางธรณีวิทยาที่สำคัญ ถ้ามีจำเป็นต้องใส่ลงไปในภาพแสดงเพื่อใช้เป็นข้อมูลประกอบด้วย
ภาคตัดขวางทางธรณีวิทยา (Geologic cross section) คือ ภาคตัดขวางของพื้นที่บริเวณหนึ่งในแผนที่แสดงรูปด้านตัดของภูมิประเทศ (Topographic profile) โดยจะแสดงการวางตัวของหน่วยหินต่าง ๆ และโครงสร้างทางธรณีวิทยาที่ลึกลงไปจากผิวโลก หรือข้อมูลธรณีวิทยาใต้ดิน เพื่อให้เห็นรายละเอียดทางธรณีวิทยา ตามแนวที่ต้องการอย่างสมบูรณ์ ภาคตัดขวางนี้ประกอบเป็นส่วนหนึ่งของแผนที่ธรณีวิทยา หรืออาจแยกมาใช้ประกอบในการออกแบบงานทางวิศวกรรมและการพัฒนาทรัพยากรต่าง ๆ
การทำแผนที่ธรณีวิทยา เป็นลักษณะของการเก็บข้อมูลจากการเดินสำรวจทางธรณีวิทยาเป็นหลัก แต่อาจจะมีการเตรียมตัวก่อนการเดินสำรวจจากการแปลภาพถ่ายทางอากาศ การทำแผนที่ธรณีวิทยาขึ้นอยู่กับขนาดของมาตราส่วนที่ต้องการ ถ้ามาตราส่วน 1:250000 หรือ มาตราส่วนขนาดเล็ก ซึ่งเป็นการทำแผนที่ที่ไม่ละเอียด ก็เน้นไปทางด้านการแปลภาพถ่ายทางอากาศ และเดินสำรวจเก็บตัวอย่างหินตามบริเวณถนน หรือ ตามทางเดินที่ง่ายต่อการสำรวจ แต่ถ้ามาตราส่วนใหญ่ขึ้นเป็น 1:25000 คือมีความละเอียดมากขึ้น ทำให้ต้องมีการเดินสำรวจที่มากขึ้นและละเอียดมากขึ้นไปด้วย ทั้งนี้การเดินสำรวจที่ละเอียดขึ้น จำเป็นต้องได้ข้อมูลที่มากขึ้นด้วย